1.\tWebguneko lege-oharra\nInformazio gizartearen eta merkataritza elektronikoaren zerbitzuei buruzko uztailaren 11ko 34/2002 Legeko 10. artikuluan jasotako informatzeko betebeharra beteaz, datu hauek adierazi nahi dira: www.tajo.coop/ webgunearen titularra Industrias TAJO (aurrerantzean TITULARRA) da, eta ondorio hauetarako helbide hau du, Aranguren poligonoa 9, 20180 Oiartzun, Gipuzkoa, eta IFZ hau du: F20025391. Harremanetarako helbide elektroniko hau du: tajo@tajo.coop.\nTITULARRAREN atari honetan sartzen bada edota erabiltzen badu, ERABILTZAILE bihurtuko da eta sartzen denetik edota erabiltzen hasten denetik hemen adierazitako erabilera-baldintza orokorrak onartzen ditu.\nwww.tajo.coop/ atarian TITULARRAK Interneten duen informazioa, zerbitzuak, programak edo datuak (aurrerantzean 'edukiak') ditu eskura ERABILTZAILEAK. ERABILTZAILEARENA da ataria erabiltzearen erantzukizuna. Erantzukizuna du erregistratzean ere, zerbitzu edo eduki batzuetan sartzeko erregistratu beharra egonez gero. Erregistro horretan ERABILTZAILEA izango da egiazko eta legezko informazioa ematearen arduraduna. ERABILTZAILEAK hitza ematen du TITULARRAK bere webgunearen bidez eskainitako edukiak eta zerbitzuak behar bezala erabiliko dituela.\nDatu pertsonalak babesteko indarrean dauden legediko jarraibideak betetzen ditugu eta erabiltzailearen datu pertsonalen erabilera eta tratamendu zuzena bermatzeko lanean aritzen gara, erabiltzaileak bere datuak ematean tratatzeko baimena ematen baitigu.\nERABILTZAILEEI jakinarazten zaie emandako datu pertsonalak Industrias TAJOren fitxategian sartuko direla, eskatutako zerbitzuak eta informazioa emateko.\nERABILTZAILEAK eskubidea du bere datu pertsonaletan sartzeko, zuzentzeko, uko egiteko, aurka egiteko, ahazteko, tratamendua mugatzeko eta eramateko, Legean aurreikusitako terminoetan eta eskubide hori erabili ahal izango du aurrez adierazitako helbide elektronikora horien arduradunei idatzi bat bidalita.\nInformazio gizartearen eta merkataritza elektronikoaren zerbitzuei buruzko uztailaren 11ko 34/2002 Legea beteaz, jakinarazten zaizu zure baimena eskatuko dela uneoro zure helbide elektronikoa merkataritzako xedeekin erabiltzeko.\nTITULARRA bere kabuz edo lagapen bidez, www.tajo.coop/ atariaren jabetza intelektual eta industrialeko eskubide guztien titularra da, baita bertan dauden edukiena ere. Eskubide guztiak gordeta. Jabetza intelektualari buruzko Legeko 8. artikuluan eta 32.1 artikuluko bigarren paragrafoan xedatutakoaren arabera, erabat galarazita dago webgune honetako eduki guztiak edo zati bat erreproduzitzea, banatzea eta komunikazio publikoa egitea, baita eskura jartzea ere, merkataritza xedeekin bada, edozein euskarritan eta bitarteko tekniko erabiliz, eta TITULARRAREN aurretiazko eta berariazko baimenik ez badago.\nCookiea fitxategi bat da eta zure ordenagailuan deskargatzen da webgune batzuetan sartzean. Cookien bidez, webgune batek erabiltzaile baten edo bere ekipoaren nabigazio-ohiturei buruzko informazioa biltegiratu eta berreskuratu dezake, besteak beste, eta duten informazioaren eta bere ekipoa erabiltzeko moduaren arabera, erabiltzailea ezagutzeko erabili daitezke. Erabiltzailearen nabigatzaileak cookieak egungo saioan baino ez ditu gordetzen disko gogorrean, memorian oso espazio txikia hartzen du eta ez dio ordenagailuari kalterik egiten. Cookiek ez dute berariazko informazio pertsonalik inondik eta inora, eta gehienak ezabatu egiten dira disko gogorretik nabigatzaileko saioa bukatutakoan (saioko cookieak esaten zaie).\nNabigatzaile gehienek estandar gisa onartzen dituzte cookieak eta, horiek dena delakoak izan arren, segurtasun doikuntzetan baimentzen edo galarazten dituzte aldi bateko edo memorizatutako cookieak.\nBeren berariazko baimenik gabe -bere nabigatzailean cookieak aktibatzearen bidez- TITULARRAK ez ditu cookietan estekatuko memorizatutako datuak erregistratzean emandako datu pertsonalekin.\nCookie teknikoak: Cookie hauek aukera ematen diote erabiltzaileari webgunean, plataforman edo aplikazioan nabigatzeko, eta webguneak eskaintzen dituen aukerak eta zerbitzuak erabiltzeko. Adibidez, datuen trafikoa eta komunikazioa kontrolatzea, saioa identifikatzea, sarbide mugatua duten guneetara sartzea, eskari bateko elementuak gogoratzea, ekitaldi batean izena emateko edo parte hartzeko eskaera egitea, nabigazioan segurtasun-elementuak erabiltzea, bideoak edo soinuak zabaltzeko edukiak gordetzea edo sare sozialen bitartez edukiak partekatzea.\nAnalisirako cookieak: Guk edo hirugarrenek tratatu ondoren, erabiltzaile kopurua zenbatu dezakegu eta horrela erabiltzaileek eskainitako zerbitzuaz egiten duten erabilera neurtu eta azterketa estatistikoa egin. Horretarako aztertzen da gure webgunean egindako nabigazioa, eskaintzen ditugun produktuen edo zerbitzuen eskaintza hobetzeko.\nHirugarrenen cookieak: Webgune honek hirugarren zerbitzuak erabili ditzake eta TITULARRAREN kontura informazioa bilduko dute estatistikak egiteko, ERABILTZAILEAK webgunearen zer erabilera egiten duen ikusteko eta webguneko jarduerarekin zerikusia duten beste zerbitzu batzuk eskaintzeko.\nZehatz esateko, webgune honek Google Analytics erabiltzen du, Google, Inc-k eskaintzen duen webguneen zerbitzu analitikoa. Bere egoitza Estatu Batuetan dago: 1600 Amphitheatre Parkway, Mountain View, California 94043. Zerbitzu hauek eskaintzeko erabiltzen dira cookie hauek eta informazioa biltzen dute, erabiltzailearen IP helbidea barne; informazio hori Googlera igorriko da eta hark tratatu eta biltegiratuko du google.com webgunean ezarritako terminoetan. Legezko arrazoiengatik informazio hori hirugarrenei igortzeko aukera dago edo hirugarren horiek Googleren kontura informazioa prozesatu dezakete.\nErabiltzaileak webgune hau erabiltzean berariaz onartuko du aurrez aipatutako forman eta xedeekin jasotako informazioaren tratamendua. Eta, era berean, aitortzen du datu horiek edo informazio hori tratatzeari uko egiteko aukeraren berri baduela; horretarako, ez da onartu behar cookien erabilera, zure nabigatzailean xede horretarako konfigurazio egokia aukeratzearen bidez. Baina zure nabigatzailean cookieak blokeatzeko aukera aukeratuz gero, litekeena da webguneko funtzionalitate denak ezin erabiltzea.\nERABILTZAILEAK bere ekipoan instalatutako cookieak baimendu, blokeatu edo kendu egin ditzake, bere nabigatzaileko aukeren konfigurazioaren ondorioz.\nBermeen eta erantzukizunen salbuespena\nTITULARRA ez da, inondik eta inora, webgunea erabiltzearen ondorioz egon daitezkeen mota orotako kalteen erantzulea.\nTITULARRAK beretzat gordetzen du aurrez adierazi gabe webgunean egoki iritzitako aldaketak egiteko eskubidea.\nwww.tajo.coop/ webgunean Interneteko beste toki batzuetarako estekak edo hiperestekak egonez gero, TITULARRAK ez du inolaz ere beste webgune horietan dauden edukien erantzukizunik, eta ez du horietako materialen edo informazioaren kalitaterik bermatuko. Era berean, kanpoko esteka hauek jartzeak ez du estekatutako erakunde horiekin inolako elkarte, fusio edo parte hartzerik dagoenik esan nahi.\nErabiltzaileek baldintza hauek betetzen ez badituzte, TITULARRAK beretzat gordetzen du eskainitako webgunera edota zerbitzuetara sarbidea ukatzeko edo kentzeko eskubidea, bere kabuz edo hirugarren batek eskatuta.\nTITULARRAK baldintza hauek ez betetzea jazarri egingo du, baita bere atariaren edozein erabilera ezegoki ere, eta zuzenbidez dagozkion ekintza zibil eta penal guztiak erabiliko ditu horretarako.\nBaldintza hauen iraupena eta aldatzea\nTITULARRAK edozein unetan alda ditzake hemen zehaztutako baldintzak, eta behar bezala argitaratuko dira hemen agertzen diren bezala. Baldintza horien iraupena bere esposizioaren arabera egongo da eta indarrean egongo dira behar bezala argitaratutako beste batzuez ordezkatu arte.\nEzarri daitekeen legedia eta jurisdikzioa\nTITULARRAREN eta ERABILTZAILEAREN arteko harremana indarrean dagoen espainiar Legediak arautuko du eta gorabehera oro ezarri daitekeen legediaren araberako auzitegi eskumendunen mende jarriko da.


Lehendakariak Arrasaten dagoen Debagoieneko…\nLehendakariak Arrasaten dagoen Debagoieneko ospitalea bisitatuko du\n2016.eko uztailak 15, 10:30 2016.eko uztailak 15, 11:00 Lehendakariak Arrasaten dagoen Debagoieneko ospitalea bisitatuko du\n2016.eko uztailak 15 10:30 - 11:00\nHospital Alto Deba, Arrasate, Avda Navarra,16\nEkitaldiko kargudunak: Iñigo Urkullu Renteria, Jon Joseba Etxeberria Cruz, Jon Darpón Sierra\nLehendakariak, Jon Darpon sailburuarekin batera, Arrasaten dagoen Debagoieneko ospitalea bisitatuko du eta bilera bat izango du ospitale horretako arduradunekin. Ospitale horrek Oñatiko Osasun Zentroarekin (biak Debagoieneko ESIkoak dira) batera Joint Commision-ek emandako nazio arteko errekonozimendua jaso dute.\nHedabide grafikoek lehendakariaren eta Osakidetzako arduradunen bileraren irudiak hartu ahal izango dituzte, 10:30ean. Jarraian, lehendakariak hitz egingo du.\nInformazio gehiago: Lehendakariak Debagoienako ospitalea bisitatu du, Joint Commission-en ospe handiko egiaztagiria euskadin lortu duen lehena; esi bereko Oñatiko osasun zentroak ere lortu du lehenbizikoz\nHospital Alto Deba, Arrasate


Wikipedia:Txokoa/Laguntza/2010eko urtarrila - Wikipedia, entziklopedia askea.\n1 Dentsitate kalkulagailua eta FORMATNUM\n2 Wikisource txantiloia\n3 Apaizen agiria, jabetza publikokoa?\n4 Infotaulak eta dentsitatea\n5 irdui batekin arazoa\n6 Infotaulekin beste arazo bat\n7 Esaldiak, atsotizak edo dena delakoa\n8 Infotauladun udalerriak "Infotaula gabeko udalerriak" kategorian agertzen dira\n9 Film infotaula\nDentsitate kalkulagailua eta FORMATNUM[aldatu iturburu kodea]\nKaixo! Egun hauetan dentsitate kalkulagailuarekin gabiltza. Oso erreminta ona da, biztanleria datuak gaurkotuta bestea ematen duelako automatikoki. Arazoa da kalkulagailuak sistema amerikarra baino ez duela ulertzen eta, bertan, , erabili behar da . ordez (eta alderantziz). Datuak ondo ateratzeko formatnum: erabiltzen da, adibidez horrela:\nBaina hau lehenago erabiltzen badugu ezin du ondo kalkulatu dentsitatea. Horregatik Bizkaiko udalerri infotaulan zegoen bezala emaitzak ondo ematen zituen, bertan egiten zuelako kalkulua eta ez beste txantiloi batean. Orain arazoa zera da: formatnum hori txantiloian txertatzen badugu eta helburuko txantiloian berriro ere baldin badago honakoa egiten du:\nEta emaitza honakoa da:\nHorregatik behin baino ez dugu jarri behar... Ez dakit nork aldatu zuen kalkulagailu guztia lehen zegoen eredutik, baina suposatzen dut An13sa izango zela... soluziorik ba al duzu? Aldatu zenuen leku guztiak gogoratzen? -Theklan · ezt · @ 00:54, 4 Urtarrila 2010 (UTC)\nBi hauetan bakarrik aldatu nuen  eta .--An13sa ✎ 10:06, 4 Urtarrila 2010 (UTC)\nEta zer egingo dugu? Nire ustez hobe da artikuluan erabiltzne dugun txantiloian egitea aldaketa, horrela politago geratzen delako, eta ez txantiloi orokorrago batean. -Theklan · ezt · @ 18:38, 4 Urtarrila 2010 (UTC)\nNahi duzun bezala. Zuk esaten duzun eran hobeto geratzen bada, aurrera.--An13sa ✎ 21:04, 4 Urtarrila 2010 (UTC)\nWikisource txantiloia[aldatu iturburu kodea]\nJosé Ignacio Munilla apezpikuaren orrian wikisource txantiloia gaineratu dut, wikisourcen sartu dudan apaizen agirirako lotura (Munilla apezpikuaren aurkako Gipuzkoako apaizen agiria) egiteko asmoz, baina txantiloia ez du lotzen eta gainera izenburu nahasiak erakusten ditu. Saiatu naiz konpontzen, baian ezin. Inork konpondu al dezake? 08:00, 12 Urtarrila 2010 (UTC)Joxemai\nEgina Ez dakit zergatik, baina ez zituen hutsuneak ulertzen, eta lotura apurtzen zen. Behe-marratxoak jarrita konpondu dut.--Unai (esan) 11:17, 12 Urtarrila 2010 (UTC)\nApaizen agiria, jabetza publikokoa?[aldatu iturburu kodea]\nMunillaren aurkako agiria igo dut wikisourcera eta public domain ote den galdetu dute talk atalean. Legea begiratu dut eta anonimoa denez, apaizak ez baitira egileak sinatzaileak baizik, plazaratu duenari dagokio jabetza intelektuala eta nork plazaratu du? Apaiz horiek. Apaiz sinatzaileak dira orduan jabetza intelektualaren jabeak? Erretiratu behar da, beraz?11:53, 12 Urtarrila 2010 (UTC)Joxemai\nSinatzailea egilea da beti, eta, kontrakoa esan ezean, copyright-a du apaizen agiriak. Publiko egin izanak ez du egile-eskubideak alde batera uzten, teorian. --Unai (esan) 11:58, 12 Urtarrila 2010 (UTC)\nAntza, zirrikituren bat egon daiteke: http://wikilivres.info/wiki/Template:Manifesto --Unai (esan) 10:52, 14 Urtarrila 2010 (UTC)\nba, bai, badago zirrikitu bat:\nley propiedad intelectual, texto refundido\nArtículo 35. Utilización de las obras con ocasión de informaciones de actualidad y de las situadas en vías públicas. * Redacción según la Ley 5/1998, de 6 de marzo, de incorporación al Derecho español de la Directiva 96/9/CE, del Parlamento Europeo y del Consejo, de 11 de marzo de 1996, sobre la protección jurídica de las bases de datos\n2.puntua ere interesgarria da, zeren kalean dauden logoen argazkiak eta erabil baitaitezke.13:29, 14 Urtarrila 2010 (UTC)Joxemai\nInfotaulak eta dentsitatea[aldatu iturburu kodea]\nNoiz konponduko da infotaulen aldaketaren ondoren sortutako arazoa? Euskal Herriko udalerrien biztanleria eguneratu nahiko nuke, baina ez dut lana bi bider egin nahi... Zariquiegui 19:53, 13 Urtarrila 2010 (UTC)\nSaiatuko naiz oraintxe konpontzen... beno, edo gutxienez modu egokian jartzen. -Theklan · ezt · @ 19:57, 13 Urtarrila 2010 (UTC)\nSuposatzen da jada konponduta dagoela. Arazoa behin eta berriz zenbakiari formatua emateko eskatzen geniola zen. -Theklan · ezt · @ 20:07, 13 Urtarrila 2010 (UTC)\nNola idatzi behar dira orain milakoak puntoarekin edo komarekin? Zenbaki guztiak batera? Edo nola? Zariquiegui 20:14, 13 Urtarrila 2010 (UTC)\nirdui batekin arazoa[aldatu iturburu kodea]\nIrudi baten bigarren bertsio bat sartu dut commonsen, han ongi ateratzen da, baina wikipediara sartzean bertsio zaharra ateratzen da. Zer dela eta izan daiteke?09:48, 14 Urtarrila 2010 (UTC)Joxemai\nWikipedian zaudenean F5 sakatu, ea horrela ondo doakizun.--Unai (esan) 09:55, 14 Urtarrila 2010 (UTC)\nBestela, itxaron pixka bat...--Unai (esan) 09:58, 14 Urtarrila 2010 (UTC)\nInfotaulekin beste arazo bat[aldatu iturburu kodea]\nNahiz eta udalerri askok udalaren webgunea jarrita izan, ez da agertzen gero infotaulean. Zariquiegui 19:44, 16 Urtarrila 2010 (UTC)\nBegiratuko dut. Non gertatzen da hori adibidez? --An13sa ✎ 20:39, 16 Urtarrila 2010 (UTC)\nKopondu dut. Udalerri infotaula oinarrian webgune atala jartzea falta zen. Orain ondod dabil.--An13sa ✎ 20:44, 16 Urtarrila 2010 (UTC)\nEsaldiak, atsotizak edo dena delakoa[aldatu iturburu kodea]\nAgian zerbait galdu dut, baina, zergatik daude euskarazko wikipedian esaldiak, atsotizak edo dena delakoa? Adibidez: Beleak zozoari ipurbeltz, Ar mhaite leis féin a dheinneann an cat crónan... Ez al da existitzen Wikiquote/Wikiesanak horretarako? Ezinezkoa da artikulu bat egitea hauekin (orokorrean).\nBota begirada bat Esaldiak kategorian, gehienak Wikiquotera eraman eta ezabatu egin beharko lirateke eta (nire ustez). --Inorbez 19:36, 17 Urtarrila 2010 (UTC)\nBatzuk ikusi ditut eta latinezkoak mantenduko nituzke. Galerazko pare bat ere mantenduko nituzke (Tiocfaidh ar la, adibidez). Besteak zuzenean ezabatuko nituzke. -Theklan · ezt · @ 19:41, 17 Urtarrila 2010 (UTC)\nBai, hori pentsatzen nengoen (gehienak irten zait baina ez da horrela, latinezko pila bat daude :-) Eslogan bezala ulertu daitezkeenak utzi (zuk esandakoa eta "Erin Go Bragh"). Kategoria:Euskarazko esaerak eta atsotitzak ere kenduko nuke, izena bera ere ez baita egokia. Agian denak "...hitzak eta esaldiak" balira hobe. --Inorbez 20:00, 17 Urtarrila 2010 (UTC)\nInfotauladun udalerriak "Infotaula gabeko udalerriak" kategorian agertzen dira[aldatu iturburu kodea]\nA Teixeira esaterako, http://eu.wikipedia.org/wiki/Kategoria:Infotaula_gabeko_udalerriak kategorian agertzen da. Zariquiegui 10:21, 23 Urtarrila 2010 (UTC)\nHistorialean begiratzen baduzu, infotaula jarri zenuenean ez zenuen kategoria kendu. Ikusi nire azken aldaketa artikuluan.--An13sa ✎ 10:27, 23 Urtarrila 2010 (UTC)\nFilm infotaula[aldatu iturburu kodea]\nGaldera bat: Zergatik ez da orri honetako http://eu.wikipedia.org/wiki/Hunger Hungerposter.jpg irudia film infotaulan kargatzen? Irudia hemen dago: http://en.wikipedia.org/wiki/File:Hungerposter.jpg Eta zer egin behar da agertzeko? Bide batez, ematen du "jatorrizko hizkuntza" lerroa ez dela Film infotauletan agertzen. --85.85.199.51 21:25, 2010 Urtarrila 24\nPosterrak ezin dira Euskarazko Wikipedian jarri, copyright-a dutelako. Ingelesezkoan irudien fair use delakoa erabiltzen dute, baina hemen horren aurka bozkatu genuen. Hizkuntzarena, jada konpondu dut.--Unai (esan) 21:07, 24 Urtarrila 2010 (UTC)\nFilmeen infotauletaz ari zaretenez. Ni irudiei buruzko gaian ezjakina nahiz eta zera jakin nahiko nuke: Adibidez, zergatik Katalanerazko edota Ingelerazko Wikipedian filma eta futbol talde askoren infotaulan fair use irudi, armarri edo argazkiak agertu eta Euskarazko edo Gaztelerazkoan ez da ezertxo ere agertzen? Zergatik Wikipedien estatistikak ikustean, Euskarazkoan igotako 2/3 irudi bakarrik eta gainontzeko Wikipedietan milaka eta milaka igotako irudi azaltzen dira? Zer nolako politika edo araudi du Euskal Wikipediak irudien erabilpen eta igoeren inguruan?--Euskalduna (esaidak hemen) 21:37, 2010ko urtarrilaren 28a (UTC)\nBozketa bat egin zen: irakurri hau. --Unai (esan) 21:36, 28 Urtarrila 2010 (UTC)\nEuskal Wikipediak ez du politikarik irudien inguruan: Commons-era bakarrik igotakoak lotzen dira. Hori hemen bozkatu zen. Ez zaude ados?--Unai (esan) 21:39, 28 Urtarrila 2010 (UTC)\nNere jakinmina asetzeko besterik ez nuen galdetzen. Eskerrik asko erantzuteagatik.--Euskalduna (esaidak hemen) 12:49, 2010ko urtarrilaren 29a (UTC)\nOrriaren azken aldaketa: 1 otsaila 2010, 16:19.


Zaindu Zaitez | Ingurumen Hezkuntzaren Munduko Eguna\n“Ingurumen-hezkuntza prozesu iraunkorra da, eta, bertan, gizabanakoek eta erkidegoek euren ingurumenaren gaineko kontzientzia hartzen dute, jakintzak, balioak, trebetasunak zein esperientzia ikasten dituzte eta, horrez gain, erabakigarritasuna ere hartzen dute euren gain, banan-banan nahiz taldean gaur eguneko eta etorkizuneko ingurumen-arazoen konponbidean parte hartzeko». 1987an, horrelaxe adostu zen ingurumen-hezkuntzari buruzko azalpena hedatuena, Ingurumenari buruzko Prestakuntza eta Hezkuntzaren Nazioarteko Biltzarrean.\nIngurumen-hezkuntza berezko helburua da, baita guztiontzako etorkizun hobea lortzen laguntzen duen tresna eraginkorra ere. Egun hau egitean eta zabaltzean, honako hauxe erdiestea da xedea:\nIngurumenaren eta garapen jasangarriaren garrantziaren inguruan kontzientziatzea, gaur eguneko ingurumen-arazoak konpontzeko.\nIngurumena zaintzen eta babesten laguntzea eta, horretarako, baliabide naturalen zentzuzko erabilerari begira dauden balioak zein jokabideak garatzea.\nGizakien eta euren ingurunearen arteko lotunearen garrantziaren eta hazkuntza harmonikoan duten erantzukizunaren inguruan sentsibilizatzea.\nIngurunearekiko jokabide onak ikastea, natura bera ez delako baliabideen iturri agortezina, geure biziraupena bermatzeko errespetatu behar dugun ekosistema ahula baino.\nGobernuen politiketako aldaketak bultzatzea, gero eta narriatuago dagoen ingurumena eraginkortasun handiagoz zaintzeko.\nIngurumen-arazo globalak zein tokian tokikoak konpontzeko orduan, ingurumen-hezkuntza guztion partaidetza behar duen prozesu dinamikoa dela ulertzea, etorkizuneko belaunaldien bizi-kalitatea bermatuko duela kontuan hartuta.\nUmeentzako ingurumen-hezkuntza funtsezkoa da, eta ekintza txikietatik hasi behar da (ikastetxeetan egindako jarduerak, tailerrak eta hitzaldiak…), apurka-apurka ingurumena errespetatzeko eta ingurumenarekin konpromisoa hartzeko ohitura barruratu dezaten. Izan ere, planeta bakarra daukagu.\nIngurumen Hezkuntza Munduko Eguna


Txina 45 HRC Square End mill-4 Flauta D4mm fabrikatzaileak eta hornitzaileak | Mingtaishun\n45 HRC mutur karratuko errota-4 txirula D4mm\nKaixo, ongi etorri MTS tresnetara\n-Erola horretan 25 urte baino gehiagoko esperientzia duten fresatzeko tresnen fabrikatzaile profesionalak gara.\n-Zuretzako hainbat tresna eskaintzen ditugu. Zure beharren arabera jar zaitezke gurekin harremanetan edo jarraitu informazio zehatza lortzeko.\n-Karburo trinkozko errota mota desberdinak ditugu, 2/3/4/6 txirulak, errotak lauak / karratuak, bola sudurreko errotak, izkinako erradioko errotak, altzairu herdoilgaitzezko errotak, aluminiozko aleaziozko errotak, errotak, errotulatuak muturreko errotak, mikro muturreko errotak, lepo luzeko muturreko errotak, estandarrak ez diren errotak, etab.\nGure lehentasuna da bezero bakoitzari poztasuna eta kreditu ona. Bezeroentzako eskaerak prozesatzearen xehetasun guztietan jartzen dugu arreta produktu seguru eta logikoak zerbitzu logistiko onarekin eta kostu ekonomikoarekin jaso arte. Honen arabera, gure produktuak oso ondo saltzen dira Afrikako, Ekialde Ertaineko eta Asiako hego-ekialdeko herrialdeetan.\nEskarmentu handiko ingeniarietan oinarrituta, marrazketan oinarritutako edo laginetan oinarritutako prozesatzeko eskaera guztiak ongi etorriak dira. Atzerriko bezeroen artean bezeroarentzako zerbitzu bikaina izatearen ospe ona irabazi dugu. Kalitate oneko produktuak eta zerbitzu onena eskaintzeko onena egiten saiatuko gara. Zuen zerbitzurako irrikan gaude.\nProduktu askoz hobeak hornituko ditugu diseinu dibertsifikatuekin eta zerbitzu profesionalekin. Mundu osoko lagunak bihotzez ongietorriak gara gure enpresa bisitatzera eta gurekin lankidetzan aritzeko, epe luzeko eta elkarren arteko onurak oinarri hartuta.\nAurreko: 45 HRC lauki muturreko errota-4 txirula\nHurrengoa: 55 HRC Carbide 2 Flauta Mikro Errota


Markina-Xemeingo Udala - Euskaldunak\nMarkinan, nekazaritza hutsetik bizi den herrian, Bizkaiko lur eta ohitura jatorren erdi-erdian aurkitu ginen behin. Kasualitate batez, pare bat egunean bertan gelditzea suertatu zitzaigun, eta bertako zelaietatik paseatu nuen sarri eta baserritarrekin elkar ulertzen saiatu nintzen. Nahikoa lortu nuelakoan nago, berbetan izan ezik, hizkuntza bera ulertu ez arren, laguntzera hurreratzen zitzizkidan baserritarron pazientzia nekaezinari esker. Izan ere, irribarrea aurpegian zutela hamaika ahalegin egin zuten gauza bakoitzari bere izena jartzen, neuk asko nekatu barik ikas nitzan.\nBaserria (soro eta guzti hartuta) txikia izan ohi da, eta ematen dion lana handia izanagatik ere, urte zati batean baino ez dau okupatzen baserritarra. Gainerakoan askok beharren bat egiten dute, eta ez gutxik arotz dihardute inguruko herriren batean. Euskal baserritarra ezin esan aberatsa denik baina, hala ere, gehienak ondo bizi dira. Eurok Markinan esan zidatenez, eguerdiro okela jaten dute, arratsaldeetan ardoa hartzen, eta bazkaritan ere zer jan ugari izaten ei dute. Ni neu ere behin egon nintzen familiako holako bazkari batean. Ugazaba, bere bi seme-alabak, morroia eta jornalari bat landan eserita, aurrean plater bat eta koipeagaz erretako ogi zati bana zituztela; gainean arrautzopila zuten, eta gari-irinezko ogi ederra, artoz egindakoa elikagai eskasagoa eta pobreagoa delako. Etxekoandrea zutik, euron atzeko aldean, begiratu besterik egiten ez zuela, etxean janda zegoelako. Bazkalostean, idiak lauhortzeko goldearekin uztartu zituen jornalariak, eta etxekoandreak artoa erein zuen atzetik. Hemen, jornalariak euron idiak izan ohi dituzte batzuetan, eurek ere euron soroa izaten dutelako. Mantentze aldera beharra eginda bazkariaz gain, ogia eta arratsaldeetan ardoa ere hartzen dute, eta 10 erreal egunean, urrezko 15 grueso eta idirik gabe erdia. Andrazko batek janari osoa kobratzen zuen eta erreal bat eta urrezko 1 grueso eta 6 penike. Ikusten den moduan, hemen jornala garestiagoa da herrialdekoaren aldean. Kontu handiz, bakearen hurbiltasunaz mintzatu zitzaizkidan hauek baserritarrak; desiatzen zeuden arraina -bijilia egunetarako behar zutena- errazago eta merkeago eskuratzeko modua izango zutelakoan.\nBarrurago ere, hementxe legez, kanpokoak ikus dezake herri bat nekazaritza hutsetik bizi delarik ere bere neurriagatik eta nabari zaion ongizateagatik bakarrik bereizten dena, eta miretsita egiaztatu nola beste herrialde batzuekin konparatuta berdintasunezko harremanak dituzten euron artean, batez ere Euskal Herriko alde honetan, hala nola dotoretasun handieneko pertsona bat jaiotzez umilagoa den batekin, nola aberatsa pobrearekin. Behin baino sarriago suertatu zitzaigun aldra bat ikustea, denak berdin eta arrunt samar jantzita eta euron artean familia ezaguneko bat edo Gaztelako tituludun bat. Izan ere, zelako balioa duen aberats bat izatea auzokoen artean, itxura batean egonean eta ezer egin gabe dagoela eman arren, herrian ilustrazioa zabaltzeko.\nHalaxe, esate baterako, eta batez ere Markina inguruan nafarreriaren aurka txertatuta egotea hain da normala ezen menditar batzuk eurek egiaztatzen dutela euron umeengan. Txertaketa horren zabalduta egotea garai hartako Bizkaiko aldun nagusi On Jose Maria Murgaren ahalegin nekaezinari zor zaio. Gizon ilustratua eta argia, horregatik eta bere semea hezitzeko moduagatik, asko dakiena eta administrari abila, gehienetan bakarrik bere ikuskaritzapean, nahikoa egiaztatzen duena zeinen ona izan daitekeen herri eta nazio batentzat itxuraz jardun-eremu txiki bat lasaitasunez beteta ikustea. Berriki prebentzio-txertoekin ere saioak egiten hasi dira. Bilbon, Lope de Mazarredo jn., almirante ezagunaren iloba denak, Parisen gai honen inguruan agertutako idatzi onenetariko bat itzuli du eta lehenengo eta behin bere alaba txertatu eragin du . Berorren atzetik beste batzuk etorri izan dira Bilbon eta beste herri batzuetan, Azpeitian kasu.\nMarkina atzean utzi aurretik, naturaren misterio bat aitatzea geratzen zait oraindik. Arretxinaga izeneko leku batean hiru harkaitz handi daude, 40-50 bat oin luze izan daitekeen multzoa osatzen dutenak. Harkaitzok estuak dira behetik eta ikaragarri zabalak goitik. Euretariko biren alde estuenak eusten dute guztia, eta hirugarrena, oso handia, beste bien gainean datza, noiz jausiko itxura batean. Lehenenago goikoaren azpitik pasa zitekeen; baina miraritzat jo izanaren ondorioz aldare bat eraiki da erdi-erdian, eta San Migelen kapera bat jarri da. Eta ez bakarrik hori, baizik eta aldare aurrean diakono bi baizik ez zirela sartzen-eta, harkaitzetako baten zati bat saltarazi zen hirugarrenarentzako lekua egiteko. Halaber, herritarrek harri-zatitxoak hartzen jarraitzen dute, mirarizko bertuteak eta ezaugarri sendagarriak omen dituztenak.\n1 Dirudienez, Espainian gehiago erabili ohi da invacunar hitza vacunar baino. Izan ere lehenengoa hobeto egokitzen zaio hizkuntzari.


Lege Oharra - LaPalanka Zinemaldia\nHonako dokumentu honek HARROBIA BHIP eta HARROBIA KIIB ikastetxeek (Ibar Ezkerra Ikastola Koop. Elkar.) interneten eskaintzen duten WEB hau erabiltzeko Baldintza Orokorrak ezartzen ditu.\nIBAR EZKERRRA IKASTOLA S. COOP. (HARROBIA), IFZ- F95164273 zenbakia duena, La Cantera Plaza, 4, 48003, Bilbo helbidea duena, Euskadiko Kooperatiben Erregistroan 1601 orrian, 1 lerroan inskribatua dagoena.\n1.- Zerbitzu hornitzaile gisan, HARROBIA derrigortua dago WEB honek eskaintzen dituen zerbitzuak ematera, erabiltzailearekin izan litezkeen jakinarazpenen sekretua eraginkorki bermatzera, bai eta plantea litezkeen balizko erreklamazioei erantzutera ere. WEB orrialde honek ez ditu bere bisitarien datu pertsonalak jasotzen ez biltegiratzen, erabiltzaileak bere borondatez eskaintzen dituenean izan ezik.\n2.- HARROBIAK gaitasuna du, edozein unetan eta aurretiaz ohartarazi barik, WEBean, konfigurazioan nahiz aurkezpenean dagoen informazioan aldaketak edo eguneratzeak egiteko; eta hori alde batera utzirik, erabiltzaileak jakinaren gainean jartzen saiatuko da, egoerak hala egiteko aukera ematen duenean.\n3.- Bai WEBerako sarbidea bai bertako informazioari eman dakiokeen erabilera hori egiten duenaren erantzukizun esklusiboaren pean egongo da. HARROBIAK ez du informazioa jaso eta erabiltzetik etor litezkeen ondorio, kalte edo okerren gaineko erantzukizunik izango, haren eskumenen erabilera hertsian jarraitu behar dituen legezko xedapenen aplikaziotik etor litezkeen jarduerak salbuetsiz.\nHARROBIAK ez ditu bermatzen, zuzenean edo zeharka, informazioa edo eskainitako zerbitzuak, aplikagarri diren legeen bertutez eman beharreko bermeak edo sozietate honen eta erabiltzailearen arteko akordio batean esplizituki deskribatutako bermeak izan ezik.\nHARROBIAK ez du, hala dagokionean, hirugarren pertsonek emandako edukia bermatzen, eta ez du bermatzen emandako informazioaren egiazkotasuna, fidagarritasuna, zehaztasuna, egokitasuna edo komenigarritasuna, informazio horri erabiltzaileek edo beste edozein pertsonak eman diezaioketen xederako.\n1.- Uneoro, WEB honetako zerbitzuen erabilera zilegia egin behar du, indarreko legeriari jarraituz, HARROBIAREN jabetza intelektualaren eskubideak errespetatuz.\n2.- Erabiltzaileak ez du egingo, HARROBIAK haren eskura jartzen dituen zerbitzuen bitartez, edukiei kalterik edo alteraziorik eragin diezaiekeen egintzarik, eta ez du WEBaren funtzionamendu ona oztopatuko, beti ere inolako arazo teknikorik eragin gabe, birus informatikorik eraman lezakeen elementurik transferitu gabe edo WEB hau erabat edo partzialki kaltetu, interferitu edo eragotzi gabe, eta beste erabiltzaile batzuen posta elektronikoa kontrolatu edo aldarazi gabe.\n1.- HARROBIAK ez du bermatzen Webgune honen eta bere zerbitzuen funtzionamenduaren eskuragarritasuna eta jarraitutasuna.\nEdonola ere, HARROBIAK bere ahalegin onenak egingo ditu WEB honen eskuragarritasun jarraituari eusteko.\n2.- HARROBIAK erabiltzaileen esku jartzen ditu datu pertsonalen pribatutasun sistemak, hirugarrenei bertara sartzea galarazteko. (HARROBIAREN pribatutasun politika) HARROBIAK, erabiltzaileak emandako datu pertsonalen osotasuna, konfidentzialtasuna eta eskuragarritasuna bermatuko duten beharrezko segurtasun neurri tekniko eta antolamenduzko guztiak ezarri ditu.\n3.- HARROBIAK gai honi buruz segurtasuna bermatzeko egokiak diren neurri guztiak ezarri dituen arren, ez du kontrolatzen ez bermatzen WEB orrialde honetako edukietan erabiltzailearen sistema informatikoan (softwarea eta hardwarea) edo haren sistema informatikoan biltegiratutako dokumentu elektroniko eta fitxategietan alterazioak eragin litzakeen birusik nahiz bestelako elementurik egongo ez denik.\nHARROBIA, edukietan birusik egotearen ondorioz sistema informatikoan, dokumentu elektronikoetan, fitxategietan eta abarretan izan litezkeen alterazio eta kalte-galerengatiko edozelako erantzukizunetik kanpo geratzen da.\n4.- Haiek saihesteko etengabeko ekimenean diharduen arren, HARROBIAK ez du bermatzen WEBera sartzean edo edukian errorerik egongo ez denik. Hori dela eta, erabiltzaileak Atariak nabigazioan zehar sor liezaiokeen fidagarritasun, erabilgarritasun edo espektatiba faltsuei lotutako edozein erantzukizunetatik kanpo uzten du HARROBIA.\nWEB honen eta bertan dauden elementuen gaineko jabetza intelektualaren eskubideak HARROBIAREN titulartasuna dute, salbu-eta edukiez hornitzeko dagokion kontratua sinatua duen enpresetakoak, jabetza intelektual eta industrialaren nazio eta nazioarteko arauek babestuta daudenak. Erreprodukzio, banaketa, komunikazio publiko eta transformazio eskubideen erabilpen esklusiboa aipatutako konpainiari dagokio.\nWEB honetan dauden HARROBIAREN diseinu, irudi, mapa, grafiko, marka, errotulu, ikur bereizle edo logoak, frameak, bannerrak, softwarea eta iturri eta objektu kodeak HARROBIAREN titulartasuna dute, zeinari horien gaineko ustiapen eskubideak legez eta esklusiboki dagozkion.\nHARROBIAK zaindu egingo du WEB honetako edukiak pornografikoak, xenofoboak, bereizkeri lotuak, arrazistak, difamatzaileak eta bortizkeria sustatzaileak izan ez daitezen.\nHARROBIAREN aurretiazko eta esanbidezko baimen barik ezingo da beste edozein WEBetatik Atarirako inolako estekarik ezarri. Salbuespenak dira administrazio publikoa, ikastolen elkarteko ikastolak eta erakundeak eta gurekin harreman zehatz bat duten beste eragile batzuk.\nWEB orrialde honek HARROBIAK gestionatzen ez dituen beste atari edo webgune batzuekiko esteka edo loturarik edukiko balu, sozietate honek adierazten du ez duela aipatutako atari edo webgune horien gaineko inolako kontrolik, eta ez dela horien edukiaren erantzule. WEB honek izan litzakeen estekak soilik eskainiko dira informazioa jasotzeko erreferentzia gisan, haietan eskaintzen diren eduki, jabe, zerbitzu edo produktuei buruzko batere baloraziorik egin gabe.\nBetiere, HARROBIA hirugarren horiek eskaintzen dituzten zerbitzuei buruzko erantzukizunetik kanpo geratzen da, zerbitzu horiekin lotuta jar litezkeen edozelako erreklamazio eta demanden aurrean.\nCookiak erabiltzeari dagokionez, HARROBIAK honakoaren berri eman nahi dio erabiltzaileari: web tokiaren pantailetan eta orrietan zehar nabigatzen duenean, cookiak erabiltzen direla eta erregistratu diren erabiltzaileak hautematea eta zerbitzu pertsonalizatua eskaintzea dela beren helburua. Gainera, bisitaren data eta orduari buruz informazioa ematen dute, web tokiaren barruan zirkulazio-parametroak neurtzen dituzte eta bisita-kopurua balioztatzen dute. Horri esker, HARROBIAk eraginkortasunez bidera eta doi ditzake eskaintzen dituen zerbitzuak.\nCookiak erabiltzailearen disko gogorrean gordetzen dira, baina bertan dauden datuak ezin daitezke irakur. Halaber, ezin daitezke beste hornitzaileek eratutako cooki artxiboak irakur. Cookiak ez dira inbaditzaileak, ezta kaltegarriak ere. Nabigatzailean ageri den aukeraren bidez desaktiba daitezke.\nErabiltzeko eta nabigatzeko Baldintza Orokor hauek, eta baita erabiltzailearen eta HARROBIAREN arteko edozein harreman ere, espainiar legeriari jarraituko diote.\nBaldintza Orokor hauen existentziatik edo edukitik edo erabiltzailearen eta HARROBIAREN arteko harremanetatik eratorritako edozein auzitarako, bi alderdiak, izan lezaketen bestelako edozein foru esanbidez ukatuta, Bilboko (Bizkaia) Epaitegi eta Auzitegien jurisdikzio eta eskuduntza esklusiboaren mende jartzen dira.


Greba orokorraren hitzordua Bizkaian –\nUrtarrilaren 30ean zita bat daukagu Bilboko kaleak betetzeko. Pentsionistek eta bestelako eragile sozial eta sindikalen aldarrikapenen konfluentzia irudikatzeaz eta aldarrikapenak plazaratzeaz gain, aldaketa sozialaren alde dagoen herri bizi bat dagoela erakustea dagokigu.\nKapitalak inposatu nahi digun ereduaren aurrean altenatiba sozial bat eraikitzeko prest dagoen herri bat, langile klase bat alegia. EAJren eta PSEren gestio eredua da, hain zuzen ere, kapitalaren proiektuaren lehenengo lubakia. Baina badago herri honetan gehiengo sozial bat diskurtso teknokrata eta postpolitikoak onartzen ez dituena, errekurtso publikoak gutxi batzuen eskuetan uzteko mozorroa besterik ez dela badakiena.\nSinestarazi nahi digute “gestio” deitzen dioten eredu hori dela bide bakarra eta Euskal Herriko etorkizun ekonomikoa publikoaren subkontratazioan sakontzean, zaintza lanen eta lan erreproduktiboen sostengaezinean, eredu produktiboaren tertziarizazio eta nazioartekotzean, inbertsio funtsen eskuetan edota “lan kostuen” murrizketan dagoela. Preseski, Bizkaia da paradigma hori modu argian barnebiltzen duen herrialdea.\nEredu arrakastatsu bezala aurkezten digute, baina gezurra da; oinarri ahulak eta sostengaezinak dituen eredua da, geroz eta pertsona gehiago prekarietatera, pobreziara eta bazterketa sozialera kondenatzen dituena eta gainera, babes sozialeko eremuan murrizketak besterik planteatzen ez dituena. Horren adibide garbia da DSBEren inguruan Eusko Legebiltzarrean izandako eztabaida. Ezin dugu ahaztu Bilbo Handian Euskal Herriko pobrezia eta prekarietate tasa handiena bizi daudela eta instituzioek, errealitate horren aurrean, beste alde batera begiratzen dutela.\nHorregatik uste dugu urtarrilaren 30ean aukera bat dugula, behintzat egun batez, instituzioei boterearen monopolioa kentzeko eta kaleari itzultzeko, langile klase antolatuari, mugimendu sozialei. Boterea jendeari bueltatu behar diogu ortzimuga berri bat eratzeko. Politikoaren zentzua zabaldu eta eliteen ekintzetatik haratago kokatu behar dugu, demokraziaren, burujabetzaren, justizia sozialaren eta erabakitzeko eskubidearen balioa dimentsionatu gure bizitzako esparru guztietan, izan politikoa, ekonomikoa edo soziala. Bide horretan, determinantea da hiria borrokarako esparru bezala ulertzea, izan ere, bertan markatzen dira Euskal Herriko tendentzia politiko eta sozialak. Greba Orokor hau, hain zuzen ere, ez da ulertzen Bilboko kaleetan azkeneko urteetan gertatu denaren argazki bat izan gabe.\nOinarri sendoak egon badaude ofentsiba ziklo bati ekiteko. Mobilizazio soziala eta gatazka sindikala modu nabarian ugaritu da gure herrialdean; mugimendu feministaren mobilizazioak gure esparrutik haratago ere erreferente bilakatu dira eta mugimendu soziala ulertzeko prismak aldatu ditu, hainbat borroka ikusgai bihurtuz. Gatazka sindikala ere goraka doa eta horren adibide garbia izan da metaleko borroka, zeinak erakutsi digun EAJ-CONFEBASK ereduari irabaztea posible dela. Gainera, ezin dugu ahaztu geroz eta sektore gehiago aktibatzen daudela euren eskubideen defentsan eta gainera, ekintza sindikal klasikotik haratago doazen eskariak ere integratzen hasiak direla negoziazio kolektiboan: subkontratazioari frenoa jartzeko neurriak, kontziliazioa bermatzeko neurriak, kontratazioan ematen den diskriminazioarekin bukatzeko neurriak… Esan bezala, orain arte oso ikusgarriak izan ez diren langileak dira borroka konkretuak artikulatu dituzten horiek, esate baterako, etxez etxeko laguntzako langileak, hezkuntza kontzertatukoak, polikiroldegietakoak edota bulegoetakoak.\nKapitalak hiria etekinak maximizatzeko helburuarekin diseinatzen du eta horrek erlazio zuzena dauka lan harremanetako fenomeno berriekin eta enpleguaren esferan ematen ari diren prozesuekin. Uberizazioa da adibide garbiena. Greba Orokor honek, langile klasearen sektore prekarizatuenak subjektu eraldatzaile berri baten baitan integratzeko helburua duen heinean, katebegi horren kontra egiten du ere. Horren seinale da “Riders X Derechos” plataformak grebaren alde atera izana.\nBaina belaunaldi zaharrak dira duintasun lezio bat eman diguna. Belaunaldi hori izan den Francoren heriotzaren bueltan gaur egun ditugun eskubideak irabazi zituena, desindustrializazioaren kontra borrokatu zuena, Euskaldunan eta Labe Garaietan presente egon zena, lan erreforma felipisten kontra altxatu zena… Bizkaiko Pentsionisten Mugimendua izan da, hari horri jarraiki, Euskal Herriko eta estatu guztiko abangoardia. Pentsioen %0,25aren igoera lotsagarria oinarri hartuta, kapaza izan da pentsio publikoen defentsan fokua jartzeko; baina ez hori bakarrik, izan ere, eredu produktiboaren, lan harremanen edota babes sozialeko neurrien inguruko bideorri bat ere marraztu dute, denontzako bizitza duina bermatzea helburu duena.\nJende askok pentsatu dezake estatuko beste lekuetan baina hobeto bizi garela eta gainera, gobernu “progresistarekin” aukera berriak irekitzen direnez, Greba Orokorrak zentzurik ez duela. Urtarrilaren 30eko greba langileon bizi baldintzak hobetzeko helburuarekin deitu da. Greba Orokorra, lemak ondo azaltzen duen bezala, bizitza duin bat izateko dugun eskubidea gauzatzeko egiten da. Zentzu horretan, pentsionisten mugimenduak gauza bat irakatsi badigu, hau izan da: beti ofentsibara jokatu behar dela eta klabe propositiboetan. Kalea ezin dugu soilik hartu murrizketak daudenean edota gure eskubideak erasotzen dituztenean. Eskemari buelta eman behar diogu. Ustezko testuinguru “progresista” batean gaude milaka eta milaka pertsona mobilizatu eta antolatu direlako. Ezin dugu kapital politiko hori galdu, kontrakoa baizik: mobilizazioa indartu eta gure eskalara ekarri behar dugu. Ereduen arteko talka eremu guztietan erreproduzitu behar dugu eta Bizkaian gure erronka propioa daukagu, seguruenik Euskal Herriko langileon etorkizuna determinatuko duena.\nZer duzu buruan “Greba orokorraren hitzordua Bizkaian”-ri buruz\nxakht 2020-01-29 09:09\n“Kapitalak inposatu nahi digun ereduaren aurrean altenatiba sozial bat eraikitzeko prest dagoen herri bat, langile klase bat alegia.”\nZer da “Kapitala”?\n“Kapitala”-rena ez al da alternatiba “sozial” bat?\nHau da, ez al du gizarte(sozietate)-eredu bat eskaintzen “Kapitalak”?\n“Langile-klase” bat? Neurrigabeko dirutzak kobratzen dituzten futbolariak ez al dira langileak?\nNor da langile eta nor ez?, muga non jartzen duzue iluminatuek?


Sistemen integrazioa - Telenor komunikazioak\nKIT DIGITAL PROGRAMA - NextGenerationEU FUNTSAK\nTelenor Comunicaciones, Kit Digital programaren Agente Digitalizatzailea\nAcelera Pyme enpresaren parte den Kit Digitala Next Generation EU Europako Funtsekin finantzatutako programa bat da, 50 langile baino gutxiagoko ETEen digitalizazioa hobetzea helburu duen Berreskuratze, Eraldaketa eta Erresilientzia Planean.\nINFORMAZIOAREN SEGURTASUNA KUDEATZEKO SISTEMA\nISO/IEC 27001 ZIURTAGIRIA LORTU DUGU\nISO 27001 arauak bermatzen du Informazioaren Segurtasuna Kudeatzeko Sistemak aukera ematen duela datuen eta informazioaren konfidentzialtasuna eta osotasuna ziurtatzeko, baita hori prozesatzen duten sistemena ere.\nSare segurua izatea funtsezkoa da negozioa behar bezala garatzeko\nTelenor Comunicaciones enpresan 1991z geroztik kableatu egituratuko eta zuntz optikoko instalazio ziurtatuak egiten ari gara.\nInstalatzaile propio eta espezializatuak edukitzeari esker, gure instalazioen kalitate gorena bermatzen dugu.\n30 urte baino gehiago enpresei irtenbide integralak eskainiz. Kasu bakoitzean bezeroaren benetako beharretara gehien egokitzen den konponbidea proposatzea.\nUTP sareko kableen instalazio profesionalak edozein motatako inguruneetarako.\nTI sareak elkarrekin konektatzeko barruko edo kanpoko zuntz optikoko instalazioak.\nDPZ - Data Center\nZure DPZa sortuko dugu, zure beharretara egokituz eta Data Center eraginkorra diseinatuz.\nKommutadore profesionalak bezero bakoitzaren behar guztietarako.\nWifi indartsua, erraza, fidagarria eta segurua, azken teknologiak erabiliz.\nEnpresaren gailu guztiak kudeatzeko zailtasuna? Kudeaketako MDM softwarea erabiltzeak gailu kopuru handien kontrola eta konfigurazioa errazten du.\nSegurtasun perimetraleko soluziorik onenak. Firewalls merkatuko liderrak.\nZibersegurtasuneko soluzio espezifikoak, eraso industrial sofistikatuenetatik babesteko.\nKableatu Azpiegitura, Komunikazio Ingeniaritza, Zibersegurtasuna, Zerbitzuak, Ikus-entzunezkoak eta Operadorea. Telenor komunikazioak enpresen webgunean telekomunikazioen arlo guztietan eskaintzen ditugu zerbitzuak.\nSektore bakoitzerako telekomunikazioak integratzailea.\nSektore eta bezero bakoitzak behar bereziak ditu. Telenor komunikazioak enpresen aldizkarian, horretaz jabetuta, irtenbideak eskaintzen ditugu hainbat sektoretan.\nHainbat fabrikatzailerekin lan egiten dugu, bezero bakoitzari erabat egokitutako konponbideak eskaintzeko.


Jaiotzak %4,5 gutxitu ziren Euskadin 2020. urtean, aurrekoaren aldean\nActualizado 10/05/2021 12:53 CET\nEuskal Autonomia Erkidegoan (EAE) 14.721 jaiotza izan ziren 2020. urtean, aurrekoan baino 697 gutxiago, hau da, %4,5eko jaitsiera, Eustat euskal estatistika erakundeak astelehen honetan plazaratu dituen jaiotzen behin behineko datuen arabera.\nJaiotzen beherakada EAEko hiru lurraldeetan gertatu zen: Araban %6,5eko jaitsiera izan zen (168 jaiotza gutxiago), Bizkaian %5,4koa (416 jaiotza gutxiago) eta Gipuzkoan %2,2koa (113 jaiotza gutxiago).\nIazko laugarren hiruhilekoari dagokionez, 3.425 jaiotza izan ziren EAEn, aurreko urteko epealdi berean baino %10,9 gutxiago. Urrian eta azaroan beherakadak %5,6koa eta %12,4koa izan ziren, hurrenez hurren, eta jaitsiera are handiagoa izan zen abenduan, %15,2koa.\nLurraldeka, hirurek izan zuten jaitsiera jaiotza kopuruan, eta Bizkaia izan zen urte arteko beherakadarik handiena izan zuena: 1.743 jaiotza izan ziren, 2019ko hiruhileko berean baino %13,2 gutxiago. Araban 544 jaiotza izan ziren (-%13,2), eta Gipuzkoan 1.138 (-%6,6).


Agur eta zorte on - Grace Paley\nArrakasta handia neukan giro batzuetan, dio izeko Rosek. Ez nengoen argalago orduan, baina haragia gogorragoa neukan. Bihar edo etzi, Lillie, ez harritu, aldaketa Jaungoikoaren ekintza da. Inor ez da libratzen. Zure amaren moduko pertsona bat baino ez da hain lasai bizi, ez da konturatzen atzealdea handi-handi egiten ari zaiola eta hogeita hamar urte daramatza kanarioarentzat abesten. Nork entzuten dio? Aita dendan dago, zuk eta Seymour-ek zuengan baino ez duzue pentsatzen. Eta garbi-garbi dagoen sukaldean dago bera, norbaitek hitz goxoren bat esateko zain, eta “Rosie gaixoa” pentsatzen du...\nRosie gaixoa! Nire ahizpa txikiak bizitasun gehiago baleuka jakingo luke nire bihotza sentimenduen unibertsitatea dela eta nire kortsearen eta nire artean hainbeste informazio dagoela non bere ezkondutako bizitza osoa haurtzaindegia besterik ez den.\nGaur egun hoteletan bizi naiz beti, hiriko beheko edo goiko aldean. Nork behar du apartamentu bat neskame bat bezala bizitzeko, hautsak kentzeko trapu bat eskuan eta doministikuka? Oso ondo konpontzen naiz zerbitzari-laguntzaileekin, etxean egotea baino askoz interesgarriagoa da, mota guztietako jendea, pertsona bakoitza bere arrazoiekin...\nEta nire arrazoia da, Lillie, duela denbora asko ugazabandreari esan niola, “Andrea, ezin badut leihoaren ondoan lanik egin, ezin dut lanik egin”. “Ezin baduzu lanik egin, neskatxa”, esan zuen adeitasunez, “zoaz kaleko izkinara”. Eta horrela geratu nintzen lanik gabe arropa dendan.\nNire hurrengo lanerako iragarki bati erantzun nion, honela zioen: “Neska gazte eta dotorea, erdi-mailako soldata, kultur erakundea”. Tranbian joan nintzen helbide hartara, Bigarren Etorbideko Arte Errusiarreko Antzokia zen. Yiddish-ez idatzitako lanik onenak baino ez zituzten antzezten. Txartel-saltzaile bat behar zuten, ni bezalako norbait, jendea gustatzen zaiona baina lotsagabekoekin zorrotza dena. Elkarrizketa egin zidan gizona administratzailea zen, tipo xelebrea.\nBerehala esan zidan: “Rosie Lieber, gorpuzkera marduleko emakumea zara gero!”.\n“Mota guztietako jendea behar da, Krimberg jauna”.\n“Ez txarto ulertu, neskatila”, esan zuen. “Ulertzen dut, ulertzen dut. Aurretik eta atzetik ezer ez daukan emakume gazte baten odola oso lanpetuta dago bere behatzak eta atzamar puntak berotzen, eta ez dauka astirik gehien behar den lekuetatik zirkulatzeko”.\nMundu guztiari gustatzen zaio adeitasuna. Hauxe esan nion: “Ez zaitez izan lotsagabea nirekin, Krimberg jauna, eta tratu on bat egingo dugu”.\nHalaxe egin genuen: Bederatzi dolar astean, katilu bat te gauero, doako sarrera bat astero amarentzat, eta entseguak ikustera joan nintekeen nik nahi nuenean.\nNire lehen bederatzi dolarrak dendariaren eskuetan zeuden, aurrera joateko prest, eta Krimberg jaunak esan zidan, “Rosie, gizon bat dago hemen, antzoki bikain honetako kidea da, eta zu ezagutu nahi zaitu. Zalantza barik, zure begi marroi handiek zirrara eragin diote”.\nEta nor zen, Lillie? Entzun ondo, nire begien aurrean Volodya Vlashkin zegoen, garai hartan jendeak Bigarren Etorbideko Valentino esaten ziona. Begiratu egin nion eta neure buruari esan nion: Non hazi da hainbeste mutiko judu bat? “Kiev-eko aldirietan”, esan zidan.\nZelan? “Amak bularra eman zidan sei urte izan nituen arte. Holako osasuna zeukan herrixkako mutiko bakarra nintzen”.\n“Jainkoa, Vlashkin, sei urtera arte! Gari birrindua edukiko zuen, ez bularrak, emakume gaixoa”.\n“Nire ama ederra zen”, esan zuen. “Bere begiak izarrak bezalakoak ziren”.\nZelako modua bere burua adierazteko! Negar-malkoak eragiten zizkizun.\nAurkezpen horren ondoren, Vlashkinek Krimbergeri esan zion: “Nork dauka pertsona gazte hau kaiola batean ezkutatzearen errua?”.\n“Hortxe saltzen ditu txartelak saltzaileak”.\n“Hori da, David, zoaz barrura eta saldu txartelak ordu erdiz. Ideia batzuk dauzkat neska honen eta konpainia honen etorkizunari buruz. Zoaz, David, izan formala. Eta zu, Lieber andereñoa, mesedez, Feinberg-era joatea proposatzen dizut, tea hartzera. Entseguak luzeak dira. Pertsona atseginekin atsedenaldi lasaiak egitea gustatzen zait”.\nOrduan Feinberg delako taberna hartara eraman ninduen, izkinan buelta emanda zegoen, hungariarrez betetako lekua, zarata burrunbatsua zegoen. Atzeko egongelan Vlashkinentzako mahai berezi bat zegoen. Ugazabandreak hauxe bordatu zuen mahai-zapian: “Vlashkinek hemen bazkaltzen du”. Edalontzi bat te isilean hustu genuen, egarri ginen-eta, eta azkenean zer esango nuen erabaki nuen.\n“Vlashkin jauna, duela aste pare bat ikusi zintudan, hemen beharrean hasi baino lehen, Antxeta lanean. Sinetsi egidazu, ni neska hura izan izan banintz, gazte burgesari begiratu ere ez nion egingo. Antzezlanetik kendu lezakete, bai. Zelan ipini zintzaketen Txekhovek bera eta zu lan berean, ezin dut ulertu”.\n“Gustatu nintzaizun?” galdetu zidan, nire eskua hartuz eta eztiki laztanduz. “Hara, hara, jende gazteak oraindik atsegin nau... eta, antzerkia ere gustatzen al zaizu? Ondo. Eta zuk, Rose, badakizu oso esku polita daukazula, beroa ukitzean, azal leunarekin, esadazu, zergatik daramazu zapi hori lepoan? Zure idun gazte-gaztea estali baino ez duzu egiten. Hauek ez dira antzinako garaiak, umea, lotsaz bizitzeko”.\n“Nor lotsatzen da?” esan nuen, eta zapia kendu nuen. Baina eskua berehala jarri zen zapiaren lekuan, zeren egia esan, antzinako garaiak ziren eta nire izaeraren ondorioz edozerengatik urtzen nintzen lotsatuta.\n“Hartu te gehiago, laztana”.\n“Ez, eskerrik asko, samovar baten moduan nago jadanik”.\n“Dorfmann!” oihukatu zuen errege bat bezala. “Ekarri Seltz-ura izotzarekin neskatxa honi!”.\nHurrengo asteetan Vlashkin pertsona modura gero eta hobeto ezagutzeko pribilegioa izan nuen, bai eta bere lanbidean ikusteko aukera ere. Udagoiena zen. Antzokia jendez beterik zegoen, atzera eta aurrera. Amaierarik gabeko entseguak. Antxeta lanak ikusleak galdu zituenean Istanbuleko saltzailea antzeztu zuten, arrakasta handia izan zen.\nHemen andrazkoak zoratu egin ziren. Estreinaldiko gauean, lehen agerraldian, emakume bat (alarguna zen edo senarrak lan gehiegi egiten zuen) txaloka eta abesten hasi zen, “Ai, ai, Vlashkin”. Berehala zalaparta itzela sortu zen eta aktoreek antzezpena geratu behar izan zuten. Vlashkinek pauso bat eman zuen aurrerantz. Baina ez zeukan Vlashkinen itxurarik... gizon gazte bat zen ile beltz-beltzarekin, oin geldiezinen gainean bizkor, aho trebeduna. Mende erdi geroago antzezlanaren amaieran berriro atera zen, oraingoan filosofo ileurdina zen, bizitza liburuen bidez bakarrik ezagutzen duena, eskuak seta bezain leunak... Negar egin nuen ni nor nintzen pentsatu nuenean —inor ez— eta hura bezalako gizon batek niregatik interesa erakuts zezakeela.\nOrduan soldata apur bat igo zidaten, Vlashkinek nire aldeko gauza onen bat esan zuelako, eta gaueko berrogeita hamar zentabogatik agerraldi jendetsu baten parte izateko plazera eskaini zidaten lehengusu‑lehengusinekin, ezkonsenideekin eta gaztetxo antzerkizaleekin eta, Vlashkinek gauero ikusten zituen moduan, ehunka aurpegi zurbil ikusten nituen, haren sentimenduen zain, gero barre egiteko edo buruak tristuraz makurtzeko.\nAmari agur esateko egun tristea heldu zen. Vlashkinek lagundu zidan antzokitik gertu eta nahiko ondo zegoen gela bat lortzen, askeago egoteko. Era berean, nire ohiz kanpoko lagunak leku bat izango luke antzokiko aldageletako zaratatik urrun atseden hartzeko. Amak negar eta negar egiten zuen. “Orain bizitza beste modu batekoa da, ama”, esan nion. “Gainera, maitasunagatik egiten dut”.\n“Zu! Zu, ez zara ezer, zulo usteldua gazta zati batean besterik ez, hau bizitza dela esaten ari zara?” oihu egin zuen.\nOso irainduta, alde egin nuen. Baina izaera onekoa naiz —badakizu lodiok horrelakoak garela—, atsegina naiz, eta neure buruari esan nion, ama koitadua... Egia da nik baino gehiago zekiela bizitzari buruz. Gustatzen ez zitzaion gizon batekin ezkondu zen, gaixorik zegoen gizona, bere arima Jaungoikoak irentsi zuena. Ez zen inoiz garbitzen. Usain desatsegina zeukan. Bere haginak erori egin ziren, bere ilea joan egin zen, txikiagotu egin zen, apurka-apurka zimeldu egin zen eta, agur eta zorte on! joan egin zen eta ama eskailerapeko gutunontzira argiaren fakturaren bila joaten zenean baino ez zen berataz gogoratzen. Bera oroitzeko eta gizateriari zor zaion errespetuz, maitasunagatik bizitzea erabaki nuen.\nEz barrerik egin, ume ezjakin hori.\nNiretzat erraza izan zela uste duzu? Amari zertxobait eman behar nion. Ruthie eta zure aita elkarrekin ari ziren aurrezten arropa zuriak eta aizto eta sardexka pare bat erosteko. Goizetan destajuan egin behar nuen lan bakarrik bizi nahi banuen. Eta loreak egiten nituen. Bazkaltzeko ordua baino lehen, egunero lorategi bat hazten zen nire mahai gainean.\nHorixe zen nire independentzia, Lillie maitea, loratu egiten zen baina ez zeukan sustrairik eta paperezko aurpegia zeukan.\nBitartean, Krimberg ere nire atzetik zebilen. Zalantza barik, Vlashkinen arrakasta ikusita, pentsatu zuen, “Hara, ireki sesamo...”. Konpainiako beste batzuek gauza bera egin zuten. Urte haietan hauek ibili ziren nire atzetik: Krimberg aipatu dut. Carl Zimmer, gazte inozoen paperak egiten zituen ileorde batekin. Charlie Peel, nahaste honetan txiripaz erori zen kristaua, dekoratu ederrak egiten zituen. “Berezko sena dauka koloreetarako”, esaten zuen Vlashkinek, beti hitz egokiekin.\nHau guztia azaltzen dizut ikus dezazun zure izeko potoloa ez zegoela bakardadean zoratuta. Urte zaratatsu haietan nire lagunak pertsona interesgarriak ziren eta gaztea nintzelako eta entzule bikaina nintzelako miresten ninduten.\nEmakumezko aktoreak —Raisele, Marya, Esther Leopold— etorkizunean baino ez zeuden interesatuta. Haien atzetik zebiltzan gizon aberatsak, ekoizleak eta jantzigintzako enpresaburu guztiak; haien iragana txortaldi luze bat zen, eta etorkizuna zakil bat aurkitu beharra.\nAzkenean, nire sotiltasuna ahoan ezin gorde izan nuen eguna heldu zen. Esan nion: “Vlashkin, txoritxo batek esan dit emaztea, umeak eta gainerako guztiak dauzkazula”.\n“Egia da, ez dut gezurrik esaten. Ez dut plantarik egiten”.\n“Hori ez da kontua. Zelakoa da zure emaztea? Galdetzeak min ematen dit, baina esadazu, Vlashkin... gizonen bizitza ez dut oso ondo ulertzen”.\n“Neskato, ehun aldiz esan dizut, gela txiki hau nire espiritu artegaren komentua da. Hona etortzen naiz zure babesleku xalora, bizitza estugarri baten erdian nire arima berritzera”.\n“Ai, Vlashkin, benetan, benetan, nor da zure emaztea?”.\n“Rosie, erdi-mailako klaseko emakume ona da, ama ona nire umeentzat, hiru ume, denak neskak, sukaldari ona da, polita zen gaztetan, orain ez da gaztea. Ikusten duzu, zintzoago egin al dezaket berba? Nire arima zure esku uzten dut, laztana”.\nHilabete batzuk geroago, Errusiako Artisten Klubeko Urteberri-eguneko dantzaldian ezagutu nuen Vlashkin andrea. Ile beltza zeukan motots batean lotuta, garondoaren parean; tente eta harro zegoen. Mahai txiki batean eseri zen eta ahots sakon batekin hitz egiten zuen une batean solasean aritu nahi zuten guztiekin. Bere yiddisha ezin hobea zen, hitz bakoitza bitxi berezi baten modura zizelkatuta. Begiratu egin nion. Mundu guztiari erreparatzen zion moduan erreparatu zidan niri, Natibitate-goiza bezain hotz. Gero nekatu egin zen. Vlashkinek taxi bati deitu zion eta inoiz ez nuen emakume hura berriro ikusi. Gaixoa, ez zekien oholtza berean geundela. Pozoia nintzen bere papererako, baina ez zen jabetu.\nGeroago gau hartan, nire atearen aurrean, hauxe esan nion Vlashkineri, “Bukatu da. Hau ez da niretzat. Kokoteraino nago. Ez naiz familia bat apurtzen duten horietakoa”.\n“Neska”, esan zuen, “ez izan inozoa”.\n“Ez, ez, agur, zorte on”, esan nuen nik. “Benetan diotsut”.\nOrduan astebeteko oporrak hartu eta amarekin pasatu nituen. Armairu guztiak garbitu eta hormak igurtzi nituen pintura erori arte. Ama oso esker oneko zegoen, baina bere bizitza latzak esanarazi zion, “Orain bukaera ikus dezakegu. Eskeko baten moduan bizi bazara, azkenean erotu egiten zara”.\nEgun batzuk geroago nire betiko bizimodura itzuli nintzen. Vlashkinek eta biok elkar ikusten genuenean egun on eta agur baino ez genuen esaten, eta gero urte triste batzuen ondoren, buruarekin esaten genuen agur, “Bai, bai, badakit nor zaren” esango bagenu bezala.\nBitartean, gudu-zelaian estrategia aldatu zen. Zure amak eta amamak mutilak ekartzen zituzten etxera. Zure aitak anaia bat zeukan, Ruben, ez duzu inoiz ikusi. Morrosko serioa zen, idealista peto-petoa. “Rosie, bizitza berria eskaintzen dizut, handia, askea, zoriontsua eta ohiz kanpokoa”. “Zelan?”. “Nirekin, Palestinako hareak altxatu eta nazio bat eraikiko dugu. Horixe da etorkizuneko lurra judu garenontzat”. “Kar-kar, Ruben, bihar bertan joango naiz”. “Rosie!” esan zidan Rubenek. “Zu bezalako emakume indartsuak behar ditugu, amak eta nekazariak behar ditugu”. “Ez nauzu engainatuko, Ruben, zuek behar duzuena zaldi pertxeroiak dira. Baina horretarako diru gehiago behar duzue”. “Ez zait zure jarrera gustatzen, Rose”. “Bada, zoaz eta ugaldu. Agur”.\nBeste morroi bat: Yonkel Gurstein, gazte normala, dotore jantzita, izaera urduriarekin. Egun haietan —atzo bertan izan dela iruditzen zait— neska gazteen barruko arropak gotorlekuak bezalakoak ziren. Berak segundotan irekitzen zituen. Non praktikatzen zuen, mutil judua izanik? Gaur egun errazagoa dela suposatzen dut, ezta Lillie? Jainkoarren, ez dizut ezer galdetu, sentibera zara gero...\nTira, honezkero zuk zeuk ere badakizu, edozer eginda ere, bizitza ez da geratzen. Gehienez ere, une batez eseri eta amets egiten du.\nGazte inozo horiei guztiei “ez, ez, ez” esaten ari nintzen bitartean, Vlashkin Europara joan zen eta bira bat egin zuen denboraldi batzuetan... Mosku, Praga, Londres, bai eta Berlin ere, leku pesimista jadanik. Itzuli zenean liburu bat idatzi zuen, gaur ere liburutegian aurki dezakezu, Aktore judua atzerrian. Noizbait nire urte bakartiei buruzko interes nahikoa badaukazu, irakur dezakezu. Gizon haren ezaugarriak ikusiko dituzu liburuan. Ez, ez, ni ez nau aipatzen. Azken finean, nor naiz ni?\nLiburua argitaratu zenean kalean gelditu nuen, zoriontzeko. Baina ez naiz gezurtia eta adierazi nion zati askotan berekoia zela. Kritikariek ere antzeko gauzaren bat esan zuten.\n“Erraza da hitz egitea”, erantzun zidan Vlashkinek. “Baina nortzuk dira kritikariak? Esadazu, sortzaileak al dira? Gainera”, jarraitu zuen, “badago lerro bat Ingalaterrako historia bikainari buruzko Shakespeare-n antzezlan batean. Honela dio, 'Nork bere burua maitatzea, jauna, ez da nork bere burua ez zaintzea bezain bekatu lotsagarria'. Ideia hori gaur egun ere agertzen da Freuden jarraitzaile moralistengan... Rosie, entzuten ari zara? Galdera bat egin didazu. Eta, aizu, oso itxura ona daukazu. Zergatik ez daramazu ezkontza-eraztunik?”.\nNegarrez bukatu nuen elkarrizketa hura. Baina kaleko solasaldi hark eztabaida gehiagorako bide zoriontsu bat ireki zuen. Gauza askotaz ... Adibidez, zuzendaritzak —ikuspegi estukoa— ez zion ematen gizon gazteen paperik. Ergelak! Ba al zegoen gizon gazteagorik bizitzari buruzko ezagutza nahikorik zeukana bera bezain gaztea izateko?\n“Rosie, Rosie”, esan zidan egun batean, “arrosa-koloreko zure masailetan dagoen erlojuan ikusten dut hogeita hamar urte beteta edukiko dituzula”.\n“Erlojuaren orratzak atzeratuta dabiltza, Vlashkin. Eguenean zortzi bete nituen hogeita hamalau”.\n“Benetan? Rosie, kezkatuta naukazu. Pentsatuta neukan zurekin hitz egitea. Denbora alferrik galtzen ari zara. Ulertzen duzu? Emakume batek ez luke denborarik galdu behar”.\n“Ai, Vlashkin. Nire laguna bazara, esadazu, zer da denbora?”.\nEz zeukan erantzunik horretarako eta harrituta begiratu ninduen. Hala ere, 94. kaleko nire apartamentu berrira joan ginen, ezti-goxotan baina antzinako abiadurarik gabe. Hormetan betiko koadroak zeuden, denak Vlashkinenak, baina orain dena zegoen gorriz eta beltzez pintatuta, oso modernoa, eta tapizatu berriarekin.\nOrain urte batzuk konpainia bikain hartako beste kide batek idatzitako liburu bat argitaratu zen, emakumezko aktore batek, ingelesa oso ondo ikasi zuena eta gero hiriko goiko aldera joan zena, Marya Kavkaz, eta bertan Vlashkini buruzko gauza batzuk esaten ditu. Adibidez, bere maitalea izan zela hamaika urtez, ez dauka lotsarik hori idazteko. Vlashkinenganako, bere emazte eta umeenganako errespeturik gabe, edo kontu horretan sentimenduren bat izan lezaketen pertsonenganako errespeturik gabe.\nTira, Lillie, ez harritu. Horri bizitzako gertakaria esaten zaio. Aktore baten arimak diamante bat bezalakoa izan behar du. Zenbat eta alde gehiago izan distiratsuagoa da haren izena. Laztana, zalantzarik gabe gizon bat maitatuko duzu eta harekin ezkonduko zara eta ume pare bat edukiko duzu eta betiko izango zara zoriontsu, nekatuta hiltzen zaren arte. Gure moduko pertsona batek ez du hori baino gehiago jakin behar. Baina Volodya Vlashkin bezalako artista handi batek... oholtzan ondo aritzeko, praktikatu egin behar du. Orain ulertzen dut, berarentzat bizitza entsegu bat bezalakoa da.\nNeuk ere, Aitaginarreba lanean ikusi nuenean —adineko gizon bat neskato gazte eta polit batekin maiteminduta, semearen emaztea, Raisele Maisel aktoreak egiten zuena— negar egin nuen. Neska hari esaten zizkion gauzak, ahopeka esaten zizkion gozotasunak, sentimendu horiek guztiak aurpegian islatzen ziren modua... Lillie, esperientzia horiek nirekin izan zituen. Hitzak ere berberak ziren. Imajinatu zeinen harro nengoen.\nEta, apurka-apurka, istorioa bukaerara iristen da.\nAmaren aurpegian ikusi nuen lehenengoz, denboraren idazkera zirriborrotsua bere masailetan gora eta behera, bekokian alde batera eta bestera. Ume batek ere irakur zezakeen, zaharra, zaharra, zaharra, zioen. Baina bihotzean min handiagoa eman zidan errealitate horiek Vlashkinen aurpegiera ederrean urratuta ikusteak.\nLehenik konpainia desegin zen. Antzokia itxi egin zuten. Esther Leopold hil egin zen, zaharraren zaharrez. Krimbergeri bihotzekoak eman zion. Marya Broadway-ra joan zen. Eta Raiselek izena aldatu, Roslyn jarri zuen eta arrakasta handia lortu zuen filmetan paper komikoak egiten. Vlahskin bera erretiratu egin zen, ez zeukan nora joanik. Egunkarian esan zuten, “berdinik gabeko aktorea, bere memoriak idatziko ditu eta bere azken urteak familiaren magalean igaroko ditu iloba koskorren artean, emazte maitekorraren kutunak”.\nTira, hori kazetaritza da.\nOhorezko afari handi bat antolatu genion. Afari horretan esan nion, azkenekoz, uste dut, “Agur, lagun maitea, nire bizitzako topikoa, banandu egin behar dugu”. Eta neure buruari gehiago esan nion: Bukatu da. Hauxe da zure ohe bakartia. Emakume lodi eta berrogeita hamar urtetik gorakoa esaten dena. Zeuk bakarrik egin duzu. Gero, ohe bakarti horretatik hain bakartia ez den beste batera eroriko zara, milioi bat hezur dauzkana.\nEta zer gertatu da orain? Lillie, ezetz asmatu!\nJoan den astean, barruko arropak konketan garbitzen ari nintzen eta telefonoak jo zuen. “Barkatu, Rose Lieber zara, Arte Errusiarreko Antzokiarekin harremana izan zuena?”.\n“Hara, hara, zelan zaude, Rose? Vlashkin naiz”.\n“Vlashkin! Volodya Vlashkin?”.\n“Bai horixe. Zelan zaude, Rose?”.\n“Bizirik, Vlashkin, eskerrik asko”.\n“Ondo zaude? Benetan, Rose? Osasunez ondo zaude? Lanean al zabiltza?”.\n“Nire osasuna, garraiatu behar duen pisua kontuan hartuta, primerakoa da. Hasi nintzen lekuan daramatzat urte batzuk, arropa dendan”.\n“Entzun, Vlashkin, esadazu egia, zer daukazu buruan?”.\n“Buruan? Rosie, aspaldiko lagun baten bila nabil, egun zoriontsuagoetan nirekin egon zen adiskide maitetsua. Eta gainera, nire egoera aldatu egin da. Erretiratuta nago, badakizu. Eta gizon askea naiz”.\n“Zer? Zer esan nahi duzu?”.\n“Vlashkin andrea nitaz dibortziatuko da”.\n“Zer gertatu zaio? Zurrutean-edo hasi zara tristuragatik?”.\n“Adulterioagatik dibortziatuko da”.\n“Baina, Vlashkin, barkatu iezadazu, ez zaitez mindu, baina hamazazpi urte, hamazortzi agian, egon zinen nirekin, eta niretzat ere, kopla haiek guztiak —liluramenduak eta amets txar haiek— gehien bat elkarrizketaren plazeragatik izan ziren, ez besterik.\n“Esan nion hori guztia. Laztana, esan nion, nire sasoia igaro da, odola hezurrak bezain lehortuta daukat. Gertatzen dena da, Rosie, ez dagoela ohituta egun osoan gizon bat inguruan edukitzera, egunkarietatik gure garaiko gertaera garrantzitsuenak ozen irakurtzen, gosariaren zain, bazkariaren zain. Eta zoratu egiten da egunak pasatu ahala. Gauetan, emakume amorratu batek ateratzen dit afaria. Azken berrogeita hamar urteotako informazioa dauka nire zopa ontzeko. Seguru aski Judas bat zegoen antzokian, egunero “Vlashkin, Vlashkin, Vlashkin...” esaten zuena, eta nire bihotza haren irribarreekin funtzionatzen zuen bitartean bera telefonoan zegoen nire emazteari jakingarriak pasatzen”.\n“Oso amaiera inozoa da hori, Volodya, istorio alai batentzat. Zer plan daukazu?”.\n“Lehenik eta behin, nirekin afaldu eta antzerkira joan nahi duzu? Hiriko goiko aldean, noski. Horren ondoren... aspaldiko lagunak gara. Dirua daukat gastatzeko. Zure bihotzak nahi duena. Beste batzuk belarra bezalakoak dira, denboraren ipar-haizeak haien bihotzak moztu ditu. Zutaz, Rosie, adeitasuna baino ez dut gogoratzen. Emakume batek gizon batentzat izan behar lukeena, horixe zinen niretzat. Uste duzu, Rosie, gure moduko adiskide pare batek ondo pasatzeko aukera daukatela mundu honetako gauza materialen artean?”.\nErantzuna, Lillie, berehala eman nuen. “Bai, bai, zatoz”, esan nion. “Telefonogunearen ondoko gelan nago, hitz egin behar dugu”.\nGau hartan eta asteko gau guztietan etorri zen, bere bizitza luzeari buruz egin genuen berba. Adina gorabehera, gizon xarmangarria zen oraindik. Eta gizonek egiten duten moduan, bere adinean ere, kalterik jaso barik ateratzen ahalegindu zen.\n“Entzun, Rosie”, esan zidan lehengo egunean. “Ia mende erdi egon naiz emaztearekin ezkonduta, konturatzen zara? Eta zertarako balio izan du? Begira zenbat samintasun. Zenbat eta gehiago pentsatu, orduan eta konbentzituago nago inozoak izango ginatekeela ezkonduko bagina”.\n“Volodya Vlashkin”, esan nion argi eta garbi, “gaztea nintzenean zure bizkar hotza berotu nuen gau askotan, eta ez nizun galderarik egin. Zeuk onartu duzu, ez nizun ezer eskatu. Bihozbera nintzen. Ez nuen nahi Rosie Lieber, familien apurtzaile deitzea. Baina orain, Vlashkin, gizon askea zara. Zelan eska diezadakezu zurekin joateko trenetan eta hotel arrotzetan egoteko, amerikarren artean, zure emaztea izan gabe? Lotsatuta egon behar zenuke”.\nEta orain, Lillie laztana, kontatu istorio hau zure amari zure ezpain gazteekin. Nik esaten diodanari ez dio kasurik egiten. Oihu baino ez du egiten, “Zorabiatzen ari naiz! Zorabiatzen ari naiz!”. Esaiozu azken batean senarra izango dudala eta emakume batek, mundu guztiak daki hori, gutxienez senar bat izan beharko luke istorioa bukatu baino lehen.\nJainkoarren, berandu nabil. Emadazu musu bat. Azken finean, hazi txiki bat zinenetik hazten ikusi zaitut. Opadazu zortea nire ezkontzaren egunean. Opadazu bizitza luze eta zoriontsua. Maitasunezko urte ugari. Besarkatu amama, esaiozu izeko Rosen partez, agur eta zorte on.


Diseinu sinpleak egin ahal izateko doako tresna: Canva\n2018 Urt 05\nNoizbait gertatu al zaizu diseinu sinple bat egiteko beharra izan eta nondik hasi ez jakitea? Adibidez, denda baten kasuan, zeini ez zaio gertatu, opor egutegi eta ordutegia adierazi nahi izatea eta kartel sinple bat egin ahal izateko, mila ordu eta tresna erabili izana? Hau da, itxurazko eta doako zerbait egiteko zailtasunekin topatu izana?\nPentsatzeak soilik buruko mina eragin dugu, beste hainbesteri bezalaxe!\nDena den, zorionekoa zu, gaur egoera horri aurre egiteko tresna baten inguruan hitz egingo dizugu eta!Hain zuzen ere, CANVA deituriko tresna.\nCanva tresnari esker, konposizio txukunak egiteko aukera izango dugu. Azken finean, diseinu grafikoko ezagutzarik gabe, tresnak berak eskaintzen dituen txantiloi (“plantilla”) batzuk oinarri hartuta, konposizio txukunak egiteko baliagarria izango baita. Adibidez, kartelak, gonbidapenak, sare sozial ezberdinetarako prestatuak dauden horma irudiak…\nDena den, oso argi utzi nahi dugu hauek ez dutela inoiz diseinu grafikoko lan profesional bat ordezkatuko. Adibidez, Canva tresna ez genuke gomendatuko marka irudi korporatibo oso bat egiteko.\nErabilpenari dagokionez, kudeaketa eta erabilpen erraza duen tresna intuitibo bat dela esan genezake.\nLehenik eta behin, doako tresna izan arren, bertan kontu bat sortzea izango litzateke lehen pausua. Horretarako e-posta bat, erabiltzaile eta pasahitza bat txertatu beharko genituzke.\nBehin kontua sortu ondoren, kudeaketa panelera sarbidea izango genuke. Bertan, diseinu bat egiten hasi ahal izateko, goian ezkerrean, kolore berdez topatuko dugun “crear un diseño” aukeraren gainean klik egin.\nBotoia sakatu orduko, tresnak orrialde berri batera eramaten gaituela ikusiko dugu, txantiloi mota ezberdinak multzokatuak agerturko direlarik.\nGure beharren arabera, txantiloi bat edo beste aukeratu beharko dugu. Adibidez, kartela, infografia, sare sozialetarako irudia, ziurtagiria… (oharra: txantiloiak erabili beharrean, neurri zehatz bateko konposizio bat sortu nahi izanez gero, goikaldean eskubian topatuko dugun “usar dimensiones personalizadas” aukeratu).\nAurreko pausuan txantiloi bat aukeratuko bagenu, sortu nahi den konposizioaren oinarria aukeratu ondoren, pantaila berri bat agertu beharko litzaiguke txantiloi horrek eskaintzen dituen diseinu ezberdinak ikusi ahal izango ditugularik.\nUne horretan, diseinu bat edo beste aukeratu baino lehen, doakoa den ala ez begiratzea gomendagarria litzateke, bi aukera posible eskaintzen baititu tresnak.\nGure gustoko diseinua erabaki ondoren, hau editatzeko unea iritsiko litzateke. Horretarako hainbat aukera izango genituzke eskuragarri: elementu, testu, hondo… berriak txertatu ahal izango genituzkelarik.\nBehin moldaketa lanak amaitu ondoren, guk sorturiko konposizioa lortu ahal izateko, menuaren goikaldean, eskuinean ikusiko dugun “descargar” aukerara joan beharko ginateke, bertan lau aukera posible izanik: jpg, png, pdf eta “pdf para impresión”.\nBestalde, deskargatu baino, guk sorturiko diseinua partekatu nahi izanez gero, aukera hauek eskaintzen dizkigu tresnak ere:\nBeste pertsona batekin partekatzeko aukera, bere posta elektroniko helbidea txertatuz.\nSare sozialen bidez partekatu (twitter edo facebook bidez)\nEsteka bat sortu eta kopiatu gure diseinua partekatu ahal izateko\nBukatzeko, zuzenean web-orri zehatz batean integratzeko aukera, deskarga burutu behar izanik gabe.\nIkusten duzunez ez du misterio handirik. Dena den, guk aipatutako aukerez gain, tresnak beste gehigarri batzuk eskaintzen dituela badakigu.\nBeraz badakizu, saltseatzen hastea da lehen pausua! Zorte on!


Euskal AEko eraikuntzaren kostuak %0,1 jaitsi ziren 2003ko uztailean\nERAIKUNTZAREN KOSTUEN INDIZEA (EKI) 2003ko UZTAILA\nUrte arteko hazkunde-tasa (2003ko uztaila, 2002ko uztailarekin alderatuta) %3,1ekoa izan da.\n2003ko uztailean, Euskal AEko Eraikuntzaren Kostuen Indize Orokorra %0,1 jaitsi zen, aurreko hilaren aldean, eta uztailerako urte arteko tasa %3,1era iritsi zen, EUSTATen datuen arabera. Urteko lehen zazpi hilabeteetako tasa %2,8 igo da iazko abenduaren aldean.\n(*)eskainitako gehikuntza uztaileko urte artekoa da.\nUrte arteko aldian (2003ko uztaila, 2002ko uztailarekin alderatuta), lan-eskuaren kostua %5,8 igo da eta lehengaien kostua, berriz, %1,2.\n2003ko uztailean guztizko kostuak izandako %0,1eko jaitsieran eragin desberdina izan dute azpisektore nagusiek: Eraikinak azpisektoreko kostuak %0,2 jaitsi dira eta Obra Zibilekoak, berriz, ez dira aldatu aurreko hiletik (%0,0). Bi azpisektore horien urte arteko bilakaeran ere, modu desberdinean igo dira: Eraikineko kostuak %3,0 igo dira eta Obra Zibilekoak %3,3.\nSektoreak kontsumitutako lehengaien artetik, 2003ko uztailean, hauek izan dituzte inflazio-tasarik handienak: petroliotik eratorritakoak (%4,1), energia elektrikoa (%2,7), lur erreak (%0,3) eta ateratze-agregakinak (%0,3) lehengaiek. Bestalde, hileko batez besteko prezioen jaitsiera izan dute honakoek: kristala (%-2,7), burdina eta altzairua (%-1,8) eta leherkariak eta gasak (%-1,6) lehengaiek, besteak beste.


Aurrerapen bat deformazioaren alderantzikapenak beroko lanen ondorengo birkristaltzearen zinetikan duen ondorioaren ulermenean - Ideko\nDeformazioaren itzulketa batek aldaketa eragiten du birkristaltze estatikoaren zinetikan. Hasieran, alderantzikapenak birkristaltze denbora handitzen du, deformazio jaki batean maila máximo batera iritsita, eta berriro murrizten da deformazio alderantzikatuak areagotzeko. Birkristaltzearen zinetikaren trantsizio hau tentsioagatiko deformazioen trantsizioen eta trantsizio mikroestrukturalen parekoa den deformazioko tarte batean garatzen da. Trantsizioa gainditzen duten deformazioetan, alderantzikapena deformazioaren ardatzeko aldaketatzat jo daiteke. Halere, egileen ezagutzen arabera, ez dago formularik trantsizioan materialak duen portaera deskribatzeko gai denik. Lan honetan deformazio baliokidearen kontzeptu bat planteatzen da, deformazioaren alderantzikapenaren ondorioz gertatzen diren metaketa/disoluzio azpiestrukturaleko prozesuetan oinarrituta. Formula honek ahalbidetzen du deformazioaren ibilbideak birkristaltze ereduetan duen ondorioa sartzea.


Lengoaia berriak Bachen musikarekin apaindurik | Nontzeberri\nHasiera/ESZENA/Lengoaia berriak Bachen musikarekin apaindurik\nLengoaia berriak Bachen musikarekin apaindurik\nBihar, hilak 21, Bilboko Azkuna Zentroan ikusgai dagoen Steve Paxton. Drafting Interior Techniques erakusketaren harira, Mal Pelo dantza-konpainia katalanak On Goldberg Variations / Variations ikuskizuna eskainiko du.\nTaldeak urte mordoa darama ikertzen eta lengoaia berriak sortzen. Johann S. Bach Alemaniako konposatzailea izan du beti jomugan, liluraturik baitago bere musika eta figurarekin, eta hala, musikariaren obrarekin duen harreman pertsonala Bach ikuskizunarekin hasi zen 2004an. Hura lehenengo mugarria izan zen, Bach Project erabateko prozesuan murgiltzeko. Berez, trilogia bat da, eta J. S. Bachen musikan sakontzea du helburu, “idazkera koreografikoarekin duen harremana aztertzeaz gain”.\nBihar erakutsiko den lana, Dan Tepfer frantziar-amerikar piano-jole eta konposatzailearen Goldberg Variations / Variations proposamen musikalean oinarrituta dago, J.S. Bachen Goldberg Bariazioak interpretatzen baititu, harmonia horien gainean inprobisatutako bere bariazioekin konbinatuta. Obran, “dantza, John Berger-en ahotsa, testu propio batzuk, soinu-bandaren soinu manipulatua eta foku-anitza, zuzeneko ahotsa eta bideo-proiekzioak elkartu dira, Mal Pelok J.S. Bachen unibertsora egin duen gerturatze hau eratzeko”.\nMal Pelo taldean Maria Muñoz eta Pep Ramisen zuzendaritzarekin inspiratzen da, bai eta Leo Castro eta Federica Porellorenarekin ere. Interpretazioan Jordi Casanovas, Maria Muñoz, Zuriñe Benavente, Leo Castro, Pep Ramis, Federica Porello, Enric Fàbregas eta Zoltan Vakulya aritzen dira.\nDiogun bezala, Bachen unibertsoaren inguruko sorkuntza hori, bihar, hilak 21, 19:00etan izango da Bilboko Azkuna Zentroan.\nNafarroako Antzerki Eskolak “Irriziklo” programa abiatu du\nVaiven Producciones taldeak “Ni, Munduko Txarrena” egingo du Mungian


1963ko Andaluziako Itzulia - Wikipedia, entziklopedia askea.\n1963ko Andaluziako Itzulia\n1962 << 1963ko Andaluziako Itzulia >> 1964\nSailkapenak 8 etapa, 1325,0 km\nNagusia Anton Barrutia 31:50:48 h\n1963ko Andaluziako Itzulia txirrindularitza itzuli honen 10. edizioa izan zen. 1963ko otsailak 10 eta 17 artean ospatu zen, horietako bat bikoitza izan zen 8 etapatan banatutako 1325 kilometroko ibilbidea eginez eta Malagan hasi eta amaituz.\n60 txirrindularik parte hartu zuten 10 taldetan banatuta, eta proba 36k amaitu zuten.\nGarailea Anton Barrutia izan zen, eta proba, batez beste, 36,573 kilometro orduko abiaduran bete zuen, mendiko sailkapena Fernando Manzanequerentzat eta taldekakoa Balear taldearentzat izan ziren bitartean.\n1.a a otsailak 10 Malaga - Malaga 40,0 Jacinto Urrestarazu\n1.a b otsailak 10 Malaga - La Línea de la Concepción 132,0 Anton Barrutia\n2.a otsailak 11 La Línea de la Concepción - Cadiz 140,0 Francisco Tortella\n3.a otsailak 13 Cadiz - Jerez de la Frontera 154,0 Jaime Alomar\n4.a otsailak 14 Sevilla - Isla Cristina 212,0 Jaime Alomar\n5.a otsailak 15 Huelva - Sevilla 94,0 Anton Barrutia\n6.a otsailak 16 Sevilla - Cabra 180,0 Julio Sánchez Salvador\n7.a otsailak 17 Cabra - Granada 190,0 Fernando Manzaneque\n8.a otsailak 17 Granada - Malaga 183,0 Juan Jose Sagardui\n1 Anton Barrutia (EH) 31o 50' 48"\n2 Antonio Carreras (ESP) + 7' 00"\n3 José Alfonso Alcino (POR) + 7' 00"\n4 Jorge Juan Nicolau (ESP) + 7' 00"\n5 Jaime Alomar (ESP) + 23' 00"\n6 José Martín Quesada (ESP) + 1o 07' 00"\n7 Carlos Etxeberria (EH) + 1o 14' 00"\n8 Raúl Rey (ESP) + 1o 14' 00"\n9 Antonio Tous (ESP) + 1o 40' 00"\n10 Salvador Honrubia (ESP) + 1o 44' 00"\nOrriaren azken aldaketa: 7 uztaila 2021, 15:54.


Birusa kontrolatzeko neurri berriak — Gaztezulo\nBirusa kontrolatzeko neurri berriak\nBirusa kontrolatzeko neurri berriak Araba, Bizkaia eta Gipuzkoan debekuak itzuli dira; hauek dira orain arteko neurri berriak. https://www.gaztezulo.eus/albisteak/birusa-kontrolatzeko-neurri-berriak https://www.gaztezulo.eus/albisteak/birusa-kontrolatzeko-neurri-berriak/@@download/image/jovenes-en-guadalajara-1440x808.jpg\nAraba, Bizkaia eta Gipuzkoan debekuak itzuli dira; hauek dira orain arteko neurri berriak.\nBadirudi koronabirusaren 2. olatuan sartzen hasi berriak garela, eta Araban, Bizkaian eta Gipuzkoan geroz eta kasu gehiago detektatu direnez, Jaurlaritzak neurri berriak ezarri ditu, batez ere aisialdiarekin lotuta. Gauzak horrela, hemendik aurrera taberna guztiek 01:30ean itxi beharko dute, eta ezingo dute goizeko seiak baino lehen ireki. Edukieran ere murrizketak izango dira hainbat eremutan; diskoteketako edukiera %60 izango da gehienez, eta gauerditik aurrera mahaietan eserita kontsumitu beharko da, barruan zein terrazetan.\nGazteak dira hiru probintzietan positiborik gehienak erregistratu dituztenak, eta errebroteak ere aisialdi eremuetan gertatu direnez, gazte lokalak erabiltzea debekatu zuen iragan astean Jaurlaritzak. Ostalaritzan ere neurri berriak ezarri dituzte: jatetxe handietan ehun pertsonatik gorako edukiera dutenak %80 baino ezingo dituzte bete, eta mahai bakoitzean ezingo dira bildu hamar pertsona baino gehiago. Gainera, taberna eta jatetxe guztietan beharrezkoa izango da mahaien artean 1,5 metroko tartea mantentzea.\nAisialdia ez da mugatutako eremu bakarra; azken neurrien arabera, beilatokietan ezingo dira 60 pertsona baino gehiago bildu, edukieraren %60 gainditzen ez bada. Hiletetan berdin. Amaitzeko, ezingo da erromeriarik, kontzerturik edo beste edozein ekitaldi antolatu ikusleek aurrez ezarritako eserlekurik ez badute.


UDABERRI HONETAN BOLADAN DAGOEN ZEIN KOLORE GERATUKO ZAIZU HOBEREN? | Centro Comercial El Boulevard Vitoria-Gasteiz\n11 de February 2022 en\nBi urte dira bizi dugun beldurrezko film hau hasi dela, eta denbora horretan mundua aldatu egin da ezinbestean, moda-enpresa handiek baikortasuna eta itxaropena iradokitzen dizkigute kolore ausartez, biziz eta alaiz betetako bildumen bidez. Nahiz eta tonu neutroko koloreekin ere jarraitzen duten (hainbat nude tonurekin jarraitzeko dute), kolorea erabiliz aurkitu behar dugu zoriontasuna.\nAlabaina, garrantzitsua da boladan dauden tonuen eta ongien geratzen zaizkigun koloreen artean aukeratzen ikastea.\nHori dela eta, argitalpen honetan, datorren denboraldian puri-purian dauden koloreak berrikusiko ditut eta ongi geratzen zaizun tonua aukeratzeko gakoak emango dizkizut. Nirekin etorriko zara?\nLaranjak poza transmititzen du, eta koloreak egoten jarraitzen du hurrengo denboraldiko bildumetan. Hainbat tonutan aurki daiteke; tonu fluorrenak, bizienak, oso ongi geratzen zaizkie azal oso zuria edo oinarri urdineko azal oso iluna eta begi urdinak, beltzak edo marroi oso ilunak dituzten pertsonei.\nHala ere, zure azala urrezkoagoa bada eta ile marroia baduzu, edota ile hori urrekara baduzu, aukeratu tonu epelago, hilago eta arruntago bat.\nZeru-urdina kolore freskagarri bat da, eta bake- eta espiritualtasun-ñabardura batzuk ere baditu. Azalaren tonua hotz bada (eta ez urre-kolorekoa), zalantzarik gabe, aukera ezazu kolore hau\nBorgoina-koloreari Frantziako Borgoinako mahastietako ardo beltzen koloreagatik eman zitzaion izen hori.\nBorgoina boterea ematen duen kolorea da. Seriotasun psikologikoaren eta energia-iturriaren arteko konbinazioak asmo handiko ukitua ematen dio. Horregatik, bere estasusa erakutsi nahi duen jende askok aukeratzen dute kolore hau.\nAzal iluna eta urre-kolorekoa baduzu, oso ongi emango dizu.\nHoria dinamismoaren eta bizitasunaren sinonimoa da. Azal iluna eta oinarri urdinekoa baduzu, aukeratu limoi-horiaren tonua. Horren kontra, azal iluna baduzu baino urre-koloreko oinarriarekin, aukeratu hori epelago bat.\nArrosa sentsibilitatearen, adeitasunaren eta xalotasunaren kolorea da. Azal argikoa bazara, aukeratu tonu ertain edo baxu bat. Gainera, zure azala urdinkara bada, hoberen geratuko zaizun arrosa fuksia izango da. Alabaina, azala urre-kolorekoa baduzu, txikle-tonu bat aukera dezakezu.\nGorria pasioaren kolorea da. Zalantzarik gabe, aukera ezin hobea da oharkabean pasatzerik nahi ez baduzu. Hori bai, azal argia badaukazu, gehiegi nabarmenduko da. Azal iluna daukazu? Kolore hau oso ongi geratuko zaizu, ezinbestean. Hori bai, azala zenbat eta urre-koloreagokoa eduki, orduan eta hobeto geratuko zaizu gorri bizia, Valentino gorria. Azal iluna eta ile iluna/beltza dituzu, edo alderantziz, ile hori platinoa edo zuria daukazu? Aukeratu odol-gorriaren tonua.\nBerdea naturaren, berritzearen eta orekaren kolorea da. Azala zenbat eta hotzagoa eduki, orduan eta hobeto geratuko zaizu belar-berdea eta gisako tonuak. Urre-koloreko azala daukazu? Aukeratu kaki-berde edo militar-berdea.\nKoloreak sekulako eragina dauka bai jantzita daraman pertsonan, bai begira dagoenean ere. Beraz, aukeratzen duzun kolorea aukeratzen duzula, tonu biziak aukeratuko dituzula espero dut, zure aldartea eta besteena hobetzeko.\nIzan zaitez zoriontsu!


Saretik jaitsi daiteke 'Euskal Herria ezagutzea', etorkinentzako zein euskal Diasporakoentzako kultura gida\nEuskal kultura ezagutzeko gonbitea egiten du liburuak\nEusko Jaurlaritzak, Kultura Sailaren bitartez, 'Euskal Herria ezagutzea' liburua argitaratu du, Diasporako euskaldunei eta Euskal Herrian bizi diren etorkinei euskal kulturara leiho bat emateko asmoz. Liburua zazpi hizkuntzetara itzulia izan da (euskara, gaztelera, ingelesa, frantsesa, txinera, arabiera eta errumaniarra) eta kultura, hizkuntza, ohiturak, gizartea, erakundeak, ekonomia, sistema politikoa eta gobernua bezalako gaiak jorratzen ditu. Hasteko 12.000 ale argitaratu dira, eta gainera, besteak beste Diasporako euskaldunengana errazago heltzeko, liburu osoa internetetik deskargatu daiteke.\nDonostia-San Sebastián. Ramon Zallo eta Mikel Ayuso izan dira 'Euskal Herria ezagutzea' liburuaren egielak. Liburuaren helburua Euskal Herrian bizi diren etorkinei, Diasporako euskaldunen ondorengoei eta turistak bezalako aldizkako bisitariei euskal kulturara hurbiltzeko ate bat eskaintzea da. Diasporara eta erbestera joan behar izan zuten euskaldunen ondorengoei 'euren arbasoen herrialdearen oinarrizko ezagutza ematea eta haien sustraiekin kontaktuan jartzea' da asmoa. Liburua sarean deskargatu daiteke eta Diasporako herrialdeetako hizkuntza nagusietara itzulia izan denez --gaztelera, ingelesa eta frantsesa-- gizatalde honetako kideentzako argitalpen oso interesgarri eta erabilgarria izan daiteke.\nLiburuak aintzat hartzen duen beste talde nagusia etorkinen da. Gaur egun hainbat herrialdeetako etorkinak euskal gizartean bizi dira, baina askotan ez dute informaziorik gizarte horren ohitura, usadio eta klabeei buruz. Liburuak informazio hori biltzeko bidaian lagungarri izan nahi du. 'Material hau, biztanle berrien parte handi bat, jarraian bertan biziz gero, eskubide osoko euskal herritar bihurtuko dela eta euren kultura eta ahaleginaz, hartzen dituen gizartearen onurarako, kultura, gizarte eta zerga ekarpenak egingo dituztela kontuan hartuta egin dugu', azaltzen dute liburuaren egileek.\nLiburua deskargatzeko edo sarean irakurtzeko jo hona.\nMondragon Unibertsitatea euskal Diasporari buruzko hautazko ikasgai bat eskaintzen ari da aurten lehen aldiz\n"Anima zaitez! Ezagutu eta erabili euskara". Euskara Euskal Astean.


(H)ilbeltza jaialdia lehertzear da | Kultura | Berria\n(H)ilbeltzaren antolatzaileetako batzuk, gaur, Karrikirin. Jagoba Manterola / FOKU Tamaina handiagoan ikusi\n2022ko urtarrilak 20 19:23\nLehertzera doa. Hori da VIII. (H)ilbeltza zikloa iragartzeko egin duten bideoaren goiburua, eta ideia horri heldu diote jaialdiaren aurkezpenean ere: «Horren beldur ginen, dena lehertuko zela eta (H)ilbeltzarik gabe geldituko ginela, baina leherketak gure aldera egin du». Gaur eman dituzte Baztango (Nafarroa) euskal nobela beltzaren astearen inguruko xehetasunak, Iruñeko Karrikiri elkartean: astelehenean abiatuko da, eta igandera arte beltzez tindatuko ditu Arizkun, Aniz, Elizondo, Erratzu eta Irurita.\nAstea irekitzeko, 2020 (H)ilbeltza bekarekin argitaratutako liburuaren aurkezpena egingo dute, Arizkunen: Massimo Carlottoren Agur, maitea, ikusi arte, Koldo Bigurik euskaratutakoa.\nAsteazkenean, beste hizketaldi bat izango da, Euskal gaizkileak fikziozko podcastaren ingurukoa. Zuzeu agerkariak sortu zuen podcast hori; Beñat Hachek zuzentzen du, eta Bikoiztaile Euskaldunen Elkartearekin batera egiten dute. Euskal Herrian transmititu izan diren krimenen inguruko istorioak fikzio moduan kontatzen dituzte. Hachek emango du hitzaldia, Anizen.\nOstiralean, Ainize Madariaga kazetaria Baionako Marga Andurain abenturazaleari buruz mintzatuko da, Marga Andurain abenturaren gurpilean izeneko hitzaldian, Elizondon.\nLarunbat goizean, Hondar ahoak telesailean oinarritutako mahai inguru bat izango da. Idoia Artxanko ekoizpen arduraduna eta Koldo Almandoz zuzendaria telesailaren sortze prozesuaz mintzatuko dira, Elizondon. Arratsaldean, Itxaro Borda Euri zitalari esker liburuaz eta Amaia Ezpeldoiren saga osoaz arituko da, Ane Gartziarekin batera, Erratzun.\nIgande goizean, Lubakietako oroiminak izeneko itzuli beltza egingo dute, Iruritan. Arratsaldean, berriz, Pettik eta Ana Galarragak Frankenstein agurgarria, gutun musikatu bat emanaldia estreinatuko dute.


Tutera: Santa Anako jaien txupinazoa 2018 | Herriak eta hiriak | EITB\nEuskararen estreinakoa, Tuterako jaien txupinazoan: 'Gora Santa Ana!'\nEdurne Leon Erribera Intsumisoa elkarteko kideak ahotsa jarri du eguerdiko une gorenean, balkoian.\nTuterako jaiei hasiera emateko txupinazoa euskaraz egin dute, estrainekoz\nTuterako jaien txupinazoa\nTuterak zazpi eguneko festari hasiera eman dio gaur, Santa Ana zaindariaren omenez. Emakumeen kolektiboetako ordezkariak protagonistak izan dira txupinazoan. Pertsona guztiak “askatasunean dibertitzeko” jaiak aldarrikatu dituzte.\nEdurne Leon Erribera Intsumisoa elkarteko kideak ahotsa jarri du eguerdiko une gorenean, Erlojuaren Etxeko balkoitik. Plaza lepo zegoen, zapi gorriekin eskuetan, lepotik lotzeko irrikan.\nLeonek euskara erabili du, Santa Ana eta Tutera goratzeko. Natalia Galindo M8 Plataformako kideak eta Tere Lainez El Tazon de Santa Ana Emakumeen Elkarteko kideak Leon lagundu dute balkoian.\n“Guztien artean prestatu dugun unea da, eta jaietan denok gozatzea nahi dugu, eta batez ere sexu-erasorik gabeko festak nahi ditugu”, azaldu du Leonek balkoira igo baino minutu batzuk lehenago.\nEdurne Leon: "Sexu-erasorik gabeko festak nahi ditugu"\nBalkoi ondoko aretoan jende-mordoa izan da, erlojuak eguerdiko hamabiak jo baino ordu erdi lehenago; izan ere, txupinazoaren protagonistak bertan bildu dira, bertako eta Nafarroako agintariekin batera, Santa Anako jaiei ongietorria egiteko.\n“Disfrutatzeko gogoak” zituela onartu du Eneko Larrarte Erriberako hiriburuaren alkateak. Festa “feminizatu eta feministarengatik” zoriondu da: “Zoragarria da”.\nUxue Barkos Nafarroako presidentea balkoian izan da. Astearte hau foru erkidegoko “jai egutegian egun handia” dela azpimarratu du Barkosek. Tuterako festa “kultura nafarraren jai ederrenetako, argienetako eta errotuenetako bat da”, erantsi duenez.\nBarkos: "Kultura nafarraren jai ederrenetako, argienetako eta errotuenetako bat da"\nErlojuaren Etxean Geroa Baiko alderdikideak, Ainhoa Aznarez Nafarroako Parlamentuko presidentea eta Jose Luis Arasti Espainiako Gobernuaren ordezkaria izan dira.\nEra berean, Parlamentuan ordezkaritza duten alderdi guztietako ordezkariak bertan izan dira. UPN, PSN eta PPko buruzagiak egon dira. Patxi Yanguas (UPN) eta Iñaki Bernal (Ezkerra) senatari nafarrak eta Jesus Mari Fernandez (PSN) diputatuak ere bat egin dute.\nTuterako jaien egun handia osteguna izango da, Santa Anaren omenezko prozesioarekin. Festa uztailaren 30era arte luzatuko da. Foru plazan “Gaixoa ni” abestuko dute, jaiei amaiera emateko.


Santurtziko Udala - Zainduz. Hitzaldia Casa Torre jauregian\nZainduz. Hitzaldia Casa Torre jauregian\nGizarte Ekintza | Zainduz programa\nDerrigorrezko eskolaratze aldiaren ostean, adimen-desgaitasuna, autismoaren espektroa eta arreta-defizita duten pertsonek jarraitzen dute senide zaintzaileen laguntza eta orientazioa behar izaten. Testuinguru horretan, heldu bilakatu diren arren, lan mundurako eta bizitza independenterako bidea ez da beti erraza izaten eta hezkuntza-beharrak etengabeak dira sarritan. Senide zaintzaileek portaera kudeatzeari eta babes emozionalari buruzko ezagutza behar dute. Eguneroko lana, zeinak nahikoa esfortzu eta ardura eskatzen baitu.\nHizlaria, Irati Zubiaur, jokabidearen psikologian eta neuropsikologian da aditua. Hitzaldi-solasaldi horren bidez, senide zaintzaileen lan hezitzailea lagundu eta jende askok dituen zalantzak argituko dira; izan ere, askok ez dute argi mendekoei nolako mugak ezarri behar zaizkien, muga horiek ahalik eta bizitza independenteago garatzeko ahalmena urritu gabe.\nAurrekoak esan nahi du mendekotasuna dutenek ere badituztela eskubideak, gizarte-bizitza oso eta integraturako eskubidetik hasita, giza hazkunderik handiena ematen dizkien esperientziak bizitzeko eskubideraino. Bide horretan, ez da beti erraza izaten zer den egokiena interpretatzea. Horretarako, Itziar Zubiaur psikologoak esku-hartzerako markoa ezarriko du, jokaeraren psikologiaren bidez, senide zaintzaileen artean hausnarketa sustatzeko eta eremu honetako heziketa-irizpide aurreratuenak erabiltzeko.\nKartela (PDF 280KB)


Bestarik ez baina egun berezia izan dute Saran - Xareta - Erran.eus\nBestarik ez baina egun berezia izan dute Saran\nTtipi-Ttapa 2020-09-15 14:00\nCovid-19agatik aurtengo Sarako bestak alde batera gelditu badira ere, igandea egun berezia izan zuten. Gerran hildako beteranoen omenez loreak paratu zituzten eta horrez gain, hainbat izendapen egin zituzten: Lur Berri gela Jean Aniotzbehere izendatu dute eta erreboteko frontoia Jean Fagoaga izanen da. Iparraldeko luzeko pilota txapelketako finalekin eta kantaldi batekin borobildu zuten eguna.\nGoizeko mezaren ondotik, gerran hildako beteranoak ohoratzeko dauden bi harrietan loreak pausatu zituzten. Horrez gain, orain arte Lur Berri gela izan dena 1983tik 2008ra bitarte Sarako auzapez izan zen Jean Aniotzbehere izenez izendatu zuten, Aniotzbehere auzapeza egon zelarik antolatua eta eraberritua izan zelako. Battite Laborde egungo auzapezak zorionak eman zizkion holako gela ederra egin zuelakoz eta Aniozbeherek bere izena emateagatik eskerrak eman zituen, eta kontent agertu zen gelak segida baduelako. Ondotik, aurreskua dantzatu zioten Leire eta Joanesek.\nErrebote berriari, berriz, Jean Fagoaga pilotari famatuaren izena eman zioten, hau ere auzapez egona 1971tik 1977ra eta memento hartan egin zelako. Bere garaian, txisteran pilotari ainitz izan ziren Saran; denek ezagutzen genuen Jean Lemoine kasu. Igandean berean jokatu ziren Iparraldeko txapelketaren barne, udako torneoko luzeko finalak, eta orduan inauguratu zuten Jean Fagoagaren izena daraman harria. Laborde auzapezak Fagoaga ohoratu zuen, pilotari ederra izan zela erranez eta pilota plazak bere izena merezi duela aipatu zuen. Fagoaga ere kontent agertu zen. Bere alaba ttikia den Leire eta Joanesek aurreskua dantzatu zioten eta ondotik, denek aperitifa hartu zuten Jean Anozbehere gelan.\nEgun horretan, gazteriak plazan ostatua antolatu zuen, talo eta pintxoekin, eta ilunabarrean kantaldia izan zen Primadera taldearekin.\nBestak Xareta Sara


Vasco-Navarro trenaren ibilbidea ardatz, bisita gidatua zapatuan - Arrasate - 2018-02-24 - Goiena.eus\nVasco-Navarro trenaren ibilbidea ardatz, bisita gidatua zapatuan\nXabi Gorostidi 2018-02-20 11:59\nBihar, eguaztena, Gida Turistikoen Nazioarteko Eguna da, eta hori baliatuta bisita gidatu interesgarri bat antolatu du Udalak zapaturako. Trena Arrasatera iritsi zela 100 urte bete berritan, Zaldibarko frontoitik Elorregiraino joango den bisita gidatua prestatu dute, trenaren historia eta, trenbidearen inguruan izan diren transformazio urbanistikoak jorratzeko.\n11:00etan abiatuko da ibilbide gidatua Zaldibarko frontoitik, eta antolatzaileen arabera bi orduren bueltako iraupena izango du. behin Elorregira heldura oinez zein autobusez bueltatzeko aukera izango. Autobusez itzuli nahi dutenei Lurraldebuseko txartela eraman dezatela gomendatu dute antolatzaileek. Bueltatzeko autobusak 12:55ean, 13:05ean eta 13:20ean irtengo dira San Prudentziotik.\nHona hemen antolatzaileen hitzetan, ibilbidean jorratuko dituzten gaien sinopsi txiki bat:\nOrain dela 100 urte, 1918ko otsailaren 15ean, iritsi zen trena Arrasateko geltokira eta herria goitik behera eraldatu zen. Garraio horri esker Arrasateko enpresek urrutira eramaten hasi ziren euren produktuak. Diru-sarrera berriei esker, inbertsioak handitu eta enplegu sorrera nabarmenki hazi zen gure artean.\nTrenbidearen alde bietan iraultza urbanistiko bat eman zen. Baserriek eta burdinolek okupatzen zituzten orubeetan eraiki ziren lantegi berriak. Baita estatuko beste lurraldeetatik Arrasatera etorritako lagunentzat etxebizitzak ere. Aisialdirako ere lekua bazegoen; pilotalekuak, futbol zelaiak, igerilekua eta zinea izan genituen XX. mende hasierako Arrasaten.\nTrenak duela 50 urte burutu zuen bere azken bidaia gure artean baina, haren inguruan sortutako gizartearen ondare garrantzitsua mantendu da Arrasaten eta, horren berri emango du udal turismo sailak irteera berezi horrekin.